title: Giovanni Ferrari

text: Giovanni Ferrari (6. joulukutakuuta 1907 Alessandria – 2. joulukuuta 1982 Milano) oli italialainen jalkapalloilija ja jalkapallovalmentaja. Ferrarin pelipaikka oli keskikenttä. Hän saavutti urallaan jalkapallon maailmanmestaruuden vuosina 1934 ja 1938. Hän pelasi maailmanmestaruuskilpailuissa yhteensä kahdeksan ottelua tehden niissä kolme maalia. Italian maajoukkueessa Ferrari pelasi 45 ottelua tehden niissä 14 maalia. Hän edusti seurajoukkueurallaan useita eri italialaisia seuroja, kuten Alessandriaa, Juventusta ja Internazionalea. Pelaajauran jälkeen Ferrari toimi kaksikymmentä vuotta valmentajana. Hän valmensi muun muassa Italian maajoukkuetta kahteen otteeseen, ensin vuosina 1958–1959 ja uudestaan 1960–1962. Hän oli Italian maajoukkueen toinen valmentaja Paolo Mazzan rinnalla vuoden 1962 MM-kilpailuissa.


title: Ruiskattara

text: Ruiskattara ("Bromus secalinus") on heinäkasvien (Poaceae) heimoon, töpökattaroiden ("Bromus") sukuun kuuluva kasvilaji. Se on yksivuotinen ja melko suurikokoinen heinälaji, joka on erotettavissa muista kattaralajeista kaljujen lehtituppiensa sekä röyhynsä ja tähkylöidensä ulkonäön perusteella.


title: Ruiskattara

text: Ruiskattara voi kasvaa metrin korkuiseksi, ja sen varret ovat kasvutavaltaan pystyjä. Lehdet ovat noin senttimetrin levyisiä, vaaleanvihreitä sekä hieman karvaisia. Lehtitupet ovat useimmiten kaljuja. Ruiskattaran kukinto on melko suuri ja runsas röyhy, jonka haarat ovat pitkiä. Jokaisessa röyhyn haarassa on useimmiten vain yksi tähkylä. Tähkylät ovat leveitä ja 1–2 cm pitkiä. Ulkokaleissa on useita suonia, ja ulkohelpeet ovat muuten kaljuja, mutta niissä on lyhyt vihne. Ruiskattara kukkii kesä–heinäkuussa.


title: Ruiskattara

text: Ruiskattara on ollut aikoinaan yleinen rikkakasvi ruispelloilla, mutta maatalouden kehityksen seurauksena ruiskattara on harvinaistunut selvästi, ja nykyisin se onkin harvinainen. Ruiskattara on kasvanut etenkin syysruispelloilla.Suomessa ruiskattaraa on tavattu yleisesti etelässä aina Oulun korkeudelle asti sekä paikoitellen myös Lapissa, mutta uusimpia havaintoja ruiskattarasta on lähinnä Ahvenanmaalta ja Lounais-Suomesta. Ruotsissa ruiskattaraa tavataan nykyisin säännöllisesti vain Gotlannista ja Öölannista.


title: Ruiskattara

text: Ruiskattara ei muodosta maaperään siemenpankkia, vaan on riippuvainen kasvun ja lisääntymisen onnistumisesta vuosittain.


title: Ruiskattara

text: Aikoinaan on myös tutkittu ruiskattaran käyttömahdollisuuksia värikasvina.


title: Ritva Loijas

text: Ritva Loijas (s. 7. elokuuta 1945 Helsinki) on suomalainen näyttelijä. Hänet tunnetaan parhaiten rooleistaan Rauman Kaupunginteatterissa, jossa hän on näytellyt vuodesta 1981 lähtien. Vuosina 1967–1969 ja 1972–1981 Loijas näytteli Kouvolan Teatterissa.


title: Ritva Loijas

text: Valkokankaalla hänet on nähty "Ruuvit löysällä" -elokuvassa (1989). Televisiossa Loijas on näytellyt sarjoissa "Pekka ja Pätkä" (1986) sekä "Salatut elämät" (2013, 2018).


title: Kujasorsimo

text: Kujasorsimo ("Puccinellia distans") on heinäkasvien (Poaceae) heimoon, suolasorsimoiden ("Puccinellia") sukuun kuuluva kasvilaji. Se on tavallisesti matalakasvuinen ja mätästävä heinälaji, joka ei muodosta rönsyjä. Kujasorsimo muistuttaa paljolti luotosorsimoa ("Puccinellia capillaris") ja lajeja on toisinaan vaikea erottaa toisistaan, mutta tavallisimmin ne ovat erotettavissa toisistaan ulkohelpeiden ulkonäön sekä heteiden ponsien pituuden perusteella. Kujasorsimo ja luotosorsimo voivat risteytyä keskenään ja niitä on myös pidetty joskus saman lajin eri alalajeina.


title: Kujasorsimo

text: Kujasorsimo kasvaa tavallisesti 20–30 cm korkeaksi, mutta voi kasvaa selvästi korkeammaksikin. Lehdet ovat kapeita sekä harmaanvihreitä ja suonet näkyvät karkeina lehden alapinnalla. Kieleke on 1–2 mm pitkä. Kujasorsimon kukinto on kartiomainen ja runsashaarainen röyhy, jonka kussakin tähkylässä on neljästä seitsemään kukkaa. Tähkylöiden kaleet ovat pyöreäntylppäkärkisiä ja kalvolaitaisia. Ulkohelpeet ovat noin 2 mm pitkiä ja leveänpyöreäkärkisiä. Heteiden ponnet ovat melkein millimetrinpituisia. Kujasorsimo kukkii kesä–heinäkuussa.


title: Kujasorsimo

text: Kujasorsimo kasvaa kosteilla ja suolapitoisilla kasvupaikoilla, kuten merenrannoilla, mutta myös lannoitepitoisista lammikoissa ja tienvarsilla. Suomessa kujasorsimoa tavataan yleisesti Etelä- ja Keski-Suomessa, Lapissa ei juuri lainkaan.


title: Saint-Louisin alue

text: Saint-Louisin alue () on hallintoalue Senegalin pohjoisosassa. Sen keskus on Saint-Louisin kaupunki. Alueen pinta-ala on 19 034 neliökilometriä. Asukkaita on 932 900 henkeä (vuonna 2014, arvio).


title: Saint-Louisin alue

text: Saint-Louisin alue käsittää kymmenen prosenttia Senegalin pinta-alasta. Se rajoittuu etelässä Lougan ja idässä Matamin alueisiin, pohjoisessa Mauritaniaan ja lännessä Atlantin valtamereen. Tärkeimmät vesistöt ovat Senegaljoki ja Guiersjärvi. Luonnonalueita ovat Walo joen varrella, Diéri sen eteläpuolella ja Niayes eli Gandiolais meren rannalla. Seutu kuuluu Sahelin vyöhykkeeseen.


title: Saint-Louisin alue

text: Alue jakautuu Daganan, Podorin ja Saint-Louisin departementteihin. Arrondissementteja on seitsemän, kaupunkikuntia 19 ja maalaiskuntia 18.


title: Saint-Louisin alue

text: Alueella asuu 6,4 % Senegalin väestöstä. Kaupunkiväestön osuus on 46,3 %. Suurimmat kaupunkikunnat ovat Saint-Louis, Richard-Toll, Dagana, Rosso, Ndioum, Podor ja Ross Béthio. Asukkaista 54 % on tukuloreja, 39 % wolofeja, 4 % maureja, 1 % bambaroita ja 0,8 % sererejä.


title: Saint-Louisin alue

text: Seudun pääelinkeinot ovat maanviljely ja karjanhoito. Tärkeitä viljelykasveja ovat riisi, sokeriruoko, tomaatti ja sipuli. Lisäksi harjoitetaan kalastusta. Alueella on myös merkittävää elintarviketeolisuutta.


title: Saint-Louisin alue

text: Saint-Louis on yksi Senegalin tärkeimmistä matkailukohteista. Sen keskustasaari siirtomaa-aikaisine rakennuksineen liitettiin Unescon maailmanperintöluetteloon vuonna 2000. Muita nähtävyyksiä ovat Djoudjin kansallinen lintujensuojelualue, paroni Rogerin virka-asunto Richard-Tollissa, Faidherben linnoitus Podorissa ja Umar Tallin rakennuttamat moskeijat Podorin departementissa.


title: Sävelsilta

text: Sävelsilta oli suomalais-neuvostoliittolainen radion musiikkiohjelma, suuri viihdemusiikkikonsertti joka lähetettiin kahdesti vuodessa vuodesta 1966 alkaen aina 1980-luvun lopulle saakka. Kunakin vuonna radioitiin yksi konsertti Suomesta ja yksi Virosta Yleisradion ja Eesti Raadion yhteistyönä. Jokaisessa konsertissa esiintyi puolen tusinaa artistia molemmista maista isäntämaan viihdeorkesterin säestyksellä.


title: Sävelsilta

text: "Sävelsillan" juontajia olivat virolaiset Lembit Lauri ja Ivar Trikkel ja suomalaiset Seija Wallius-Kokkonen, Oke Jokinen ja Sauvo Puhtila. Konserttien suomalaiskapellimestarina toimi useimmiten Rauno Lehtinen, mutta ainakin vuonna 1981 Esko Linnavalli ja vuonna 1987 Jukka Linkola.


title: Sävelsilta

text: "Sävelsilta"-konsertteja radioitiin Virossa Tallinnan lisäksi ainakin Tartosta, Pärnusta ja Viljandista. Suomessakin konserttipaikka vaihteli. Virossa oli poikkeuksetta käytettävissä täysi 30-miehinen viihdeorkesteri, mutta Suomessa jouduttiin kustannussyistä tyytymään pienempiin kokoonpanoihin.


title: Sävelsilta

text: Kesäkuussa 1977 radioidussa "Sävelsillan" 10-vuotisjuhlakonsertissa esiintyivät Suomesta Juhani Aalto, Olli Ahvenlahti, Kai Hyttinen, Jörgen Petersen, Inga Sulin ja Pirkkoliisa Tikka, Virosta puolestaan Heli Lääts, Taisto Noor, Trit Petajas sekä kansanmusiikkiyhtye Kukkerpill.


title: Merisorsimo

text: Merisorsimo ("Puccinellia maritima") on heinäkasvien (Poaceae) heimoon, suolasorsimoiden ("Puccinellia") sukuun kuuluva kasvilaji. Se on monivuotinen ja tavallisesti matalakasvuinen heinälaji, joka voi risteytyä kujasorsimon ("Puccinellia distans") tai luotosorsimon ("Puccinellia capillaris") kanssa.


title: Merisorsimo

text: Merisorsimo kasvaa yleensä 20–30 cm korkeaksi, mutta sen varret voivat olla jopa metrinpituisiakin, sillä ne ovat kasvutavaltaan usein enemmän tai vähemmän maanmyötäisiä. Lehdet ovat möyheitä ja suonet ovat hieman koholla lehden alapinnalla. Lehtitupet ovat punertavia. Merisorsimon kukinto on 10–20 cm pitkä ja lähes yksipuoleinen röyhy, jonka haarat ovat melko karkeita. Kukinnan jälkeen röyhyn haarat ovat ylöspäin suuntautumeita. Tähkylät ovat melko pitkiä, ja niissä on viidestä kymmeneen kukkaa. Tähkylöiden kaleet ja ulkohelpeet ovat teräväkärkisiä. Heteiden ponsien pituus vaihtelee yhden ja kahden millimetrin väliltä. Merisorsimo kukkii kesä–heinäkuussa.


title: Merisorsimo

text: Merisorsimo kasvaa merenrannoilla ja muodostaa usein suuria kasvustoja lähelle vesirajaa.


title: Merisorsimo

text: Merisorsimoa ei ole tavattu Suomessa.


title: On hetki

text: On hetki on Rauno Lehtisen säveltämä ja sanoittama musiikkikappale. Tekijänsä tunnetuimpiin kuuluva laulu alkaa sanoilla ”On hetki jolloin tuuli uinahtaa”. Lehtinen teki kappaleen Suomen euroviisukarsintaan vuonna 1968, jossa sen lauloi Aarno Raninen. Siitä on tullut suosittu myös kuorojen ohjelmistossa muun muassa sovituksena, jonka Ilkka Kuusisto teki Lehtisen pyynnöstä. Sen ovat levyttäneet muun muassa Eteläsuomalaisen Osakunnan Laulajat 1970 ja 1976 sekä Chorus Iuvenalis vuonna 1975. Instrumentaaliversioina sen ovat julkaisseet muun muassa Aarno Raninen (1978), Rauno Lehtinen (1988), Jörgen Petersen (1988) sekä Vantaan viihdeorkesteri johtajanaan Markku Johansson (1992). Ranisen ohella muita laulua tulkinneita solisteja ovat Georg Ots, Pentti Hietanen, Matti Salminen ja Margareta Haverinen.


title: On hetki

text: Lehtinen kertoi 70-vuotishaastattelussaan vuonna 2002 itsekin pitävänsä omista töistään ehkä eniten juuri tästä sävelmästä:”Yleisö tuntuu ottaneen erityisesti sen omakseen. Itsellenikin laulu on merkityksellinen, koska myös teksti on oma. Tekstihän on eräänlainen aforismi elämästä, siitä, miten erilaisia hetkiä siihen mahtuu. On hetkiä ystävien kanssa ja rakkauden hetkiä; on pettymyksiä ja vastoinkäymisiä. Ja kun tulee vanhaksi, huomaa että kaikki on kuin unta, jälkikäteen katsottuna.”


title: On hetki

text: Rauno Lehtinen kertoi saaneensa kappaleeseen idean istuessaan kahvilassa ja huomatessaan kaiken kokeneelta näyttävän vanhuksen. Teksti kuulemma syntyi autossa matkalla Tampereelle ja sävel paluumatkalla. Lehtinen pyysi euroviisuehdokkaansa solistiksi uransa alkuvaiheessa ollutta Aarno Ranista, joka tunnettiin paremmin muusikkona ja viihdekapellimestarina. Hän piti Ranista lupaavana laulajana ja ohjeisti pukeutumaan smokkiin ja tulkitsemaan laulun kuin Frank Sinatra. ”On hetki” pääsi euroviisujen esiraadin arvioinnista finaaliin noin 200 kilpailusävelmän joukosta. Tuona vuonna Suomen edustussävelmä valittiin ensi kertaa yleisön lähettämien postikorttiäänten perusteella, ja selväksi voittajaksi nousi Kristina Hautalan esittämä ”Kun kello käy” noin 160 000 äänellä. ”On hetki” tuli kolmanneksi noin 60 000 äänellä.


title: Teemu Viinikainen

text: Teemu Viinikainen (s. 1975) on suomalainen jazzkitaristi. Viinikainen on valmistunut musiikin maisteriksi Sibelius-Akatemian jazzosastolta, missä hän on myös opettanut vuodesta 2002 alkaen. Hän on soittanut mm. Jukka Perkon, Eero Koivistoisen ja Jukkis Uotilan kokoonpanoissa. Ulkomaisista artisteista Viinikainen on tehnyt yhteistyötä mm. Joe Lovanon, Tim Hagansin ja Randy Breckerin kanssa.


title: Teemu Viinikainen

text:
Viinikainen on saanut mm. Suomen jazzliiton Yrjö-palkinnon ja Sony-jazzpalkinnon.
Teemu Viinikaisen kotisivut


title: Teemu Viinikainen

text: Tuotanto Fono.fi-tietokannassa


title: Guido Masetti

text: Guido Masetti (22. marraskuuta 1907 Verona – 26. marraskuuta 1993 Rooma) oli italialainen jalkapalloilija ja jalkapallovalmentaja. Masetti pelasi maalivahtina. Hän saavutti urallaan jalkapallon maailmanmestaruuden vuosina 1934 ja 1938. Hän ei kuitekaan pelannut yhtään ottelua maailmanmestaruuskilpailuissa. Italian maajoukkueessa Masetti pelasi kaksi ottelua tekemättä niissä maaliakaan. Hän edusti seurajoukkueurallaan Hellas Veronaa ja AS Romaa. Pelaajauransa jälkeen hän valmensi useita italialaisia seurajoukkueita 1940– ja 1950–luvulla.


title: Oke Jokinen

text: Oke Jokinen (13. maaliskuuta 1918 Kotka – 12. maaliskuuta 1998 Helsinki) oli suomalainen sivutoiminen radioselostaja ja -toimittaja. Hän oli päätoimeltaan rautakauppa Renlundin mainospäällikkö, mutta teki Yleisradiolle viitisensataa radio-ohjelmaa 1950-luvun vaihteesta aina 1990-luvun loppupuolelle. Sotien aikana Jokinen toimi Suomenlahden rannikkotykistön valistus- ja tiedotusupseerina.


title: Oke Jokinen

text: Jokinen halusi pysyä kaikkia aiheita hallitsevana yleisselostajana, mutta hän oli erityisen kiinnostunut musiikista ja tunnettiin erityisesti hyvistä suhteistaan Viroon. Hän toimi muun muassa vuosittaisten suomalais-neuvostoliittolaisten "Sävelsilta"-radiokonserttien juontajana. Tallinnan laulujuhlat oli yksi hänen vakituisista radioselostustehtävistään; ensimmäisen kerran hän vieraili juhlilla jo 1938 Kotkan lyseon kuoropoikien mukana. Ensimmäisen radiotyömatkansa Jokinen teki Neuvosto-Viroon kesäkuussa 1958 ja ystävystyi tällöin sikäläisen toimittajan Lennart Meren kanssa, josta sittemmin tuli uudelleen itsenäistyneen Viron presidentti. Jokinen teki Meren kanssa paljon radio- ja televisioyhteistyötä muun muassa kansatieteellisten elokuvien parissa.


title: Oke Jokinen

text: Pekka Gronow sanoo Oke Jokista uusia ilmaisumuotoja etsineeksi radiotoimittajaksi. Hän ottaa esiin vuonna 1956 valmistuneen puolitoistatuntisen ohjelman "Seinätön talo". Sen ideana oli kuvata radioselostuksen ja haastattelujen keinoin yhtä kerrostaloa (Unioninkatu 45 Helsingissä) ja kurkistaa sisään asuntoihin ja tutustuttaa kuulijat niiden asukkaisiin, alivuokralaisiin ja kotiapulaisiin.


title: Oke Jokinen

text: Oke Jokinen laati myös tietokirjoja muun muassa kaitafilmauksesta, askartelutöistä ja taikatempuista. Hän toimitti 1950-luvun keskivaiheilla suomenkieliset versiot sveitsiläisperäisistä pojille suunnatuista Kolumbus-vuosikirjoista.


title: Oke Jokinen

text: Oke Jokinen teki radio-ohjelmia miltei kuolemaansa asti. Hän kuoli päivää ennen 80-vuotissyntymäpäiväänsä vuonna 1998.


title: Euroopan syyttäjänvirasto

text: Euroopan syyttäjänvirasto (, lyh. EPPO) on muotoutumassa oleva, henkilöluvultaan verraten pieni EU:n erillisvirasto. Se pyrkii torjumaan Unionin taloudellisia etuja vahingoittavia rikoksia, kuten petoksia, korruptiota ja vakavia arvonlisäveropetoksia valtiorajojen yli. EPPO:n virasto on perusteilla Luxemburgiin. Viraston keskeinen virkamies on Euroopan pääsyyttäjä. Lisäksi kustakin EPPO:oon osallistuvasta jäsenvaltiosta valittaan "Euroopan syyttäjä". Luxemburgiin sijoittuvan keskuksen toimintaa tukevat jäsenvaltioihin sijoittuvat "Euroopan valtuutetut syyttäjät".


title: Euroopan syyttäjänvirasto

text: Euroopan syyttäjänvirasto toimii tiiviissä yhteistyössä Euroopan unionin oikeudellisen yhteistyön yksikön (Eurojust) ja viraston toimintaan osallistuvien jäsenmaiden kanssa. Kaksikymmentä EU-maata pääsi sopuun EPPO:n perustamisesta kesällä 2017.


title: Ninja (striimaaja)

text: Richard Tyler Blevins (s. 5. kesäkuuta 1991), joka tunnetaan myös käyttäjänimellä Ninja, on yhdysvaltalainen Twitch-striimaaja. Toukokuusta 2018 alkaen hän on ollut Twitchin suosituin striimaaja: hänellä on yli yksitoista miljoonaa seuraajaa ja keskimäärin yli 60 000 katsojaa per striimi. Heinäkuussa 2018 Tylerillä oli yli 15 miljoonaa tilaajaa YouTubessa.


title: Ninja (striimaaja)

text: Blevins osallistui ensimmäiseen "Halo 3"-turnaukseensa vuonna 2009. Ammattilaiseksi hänen katsotaan nousseen vasta "":issa, jossa hän sijoittui jokaisessa turnauksessa vähintään 16 parhaan joukkoon. Ensimmäisen turnauksensa Blevins voitti kuitenkin vasta "Halo 4":ssä. Noin 8 vuotta kestäneen Halo-uransa aikana hän pelasi useissa eri joukkueissa, mukaan lukien Cloud9:ssä, Renegadesissa, Team Liquidissa sekä viimeisimpänä Luminosity Gamingissa. Ninja tunnettiin Halo-uransa aikana agressiivisesta pelityylistään.


title: Ninja (striimaaja)

text: Blevins aloitti striimaamisen vuonna 2011 ensin Justin.tvssä, joka sittemmin muuttui Twitchiksi. Ensimmäisinä vuosinaan Ninja striimasi lähinnä Haloa, mutta myöhemmin hän alkoi pelaamaan myös H1Z1:iä. Hän teki pelissä lukuisia tappoennätyksiä, joiden seurauksena hänen striimausuransa lähti nousuun. Blevins pelasi sekä H1Z1:ä että Haloa samaan aikaan ammattilaisena Luminosity Gamingin riveissä, ja myöhemmin lista kasvoi kolmeen peliin PUBG:n tultua markkinoille. Hän voitti PUBG Gamescom Invitationalin kolmannella henkilöiden luokalla. Vuonna 2017 hän ilmoitti pitävänsä määrittämättömän pituisen tauon Halosta .


title: Ninja (striimaaja)

text: Blevins alkoi striimaamaan Fortnitea säännöllisesti ja hänen katsojamääränsä alkoi kasvaa, mikä nosti samanaikaisesti pelin suosion kasvua. Syyskuussa 2017 hänellä oli 500 000 seuraajaa, ja kuuden kuukauden kuluttua määrä kasvoi 250 prosenttia.


title: Ninja (striimaaja)

text: Blevins ansaitsee yli 500 000 dollaria kuukaudessa striimaamalla Fortnitea. Tulonsa hän saa muun muassa maksavilta Twitch-tilaajilta sekä YouTube-kanavansa mainoksista.


title: Ninja (striimaaja)

text: Helmikuussa 2018 Blevins striimasi hyväntekeväisyysstriimin. Blevins sai striimillä kerättyä yli 110 000 dollaria, jotka hän luovutti American Foundation for Suicide Preventionille. Ensimmäisen Fortnite Battle Royale Esports -tapahtuman aikana huhtikuussa 2018 Blevins luovutti 50 000 dollarin palkintorahaa, ja 2500 dollaria Alzheimer's Associationille. Myöhemmin huhtikuussa Ninja osallistui #Clips4Kids -tapahtumaan muiden kollegoidensa DrLupon ja Timthetatmanin kanssa. Hän auttoi keräämään yhteensä yli 340 000 dollaria.


title: Doganan rautatieasema

text: San Marinon rautatieasema oli asema kapearaiteisen Rimini–San Marino-radan varrella Doganan "curaziassa" Serravallen kunnassa San Marinossa. Se oli käytössä vuosina 1932–1944.


title: Doganan rautatieasema

text: Ratalinjan rakennustyöt alkoivat 3. joulukuuta 1928. Linjan avajaisjuhlallisuuksia vietettiin Doganan asemalla 12. kesäkuuta 1932, ja liikenne linjalla alkoi seuraavana päivänä.


title: Doganan rautatieasema

text: Toisen maailmansodan liittoutuneet pommittivat 26. kesäkuuta 1944 San Marinoa niin, että rata ja sähköverkko kärsivät vaurioita. Liikenne osalla linjaa oli pakko lopettaa. Liikenne radalla jatkui kuitenkin 11. heinäkuuta asti Domagnanon ja Riminin välillä, minkä jälkeen rata suljettiin, Doganan asema sen mukana.


title: Doganan rautatieasema

text: Vanha asemarakennus on edelleen paikoillaan ja toimii San Marinon katolilaisen ACEGS-partiojärjestön "Clan Alpha" -vartion kotipaikkana.


title: Järvan kunta

text: Järvan kunta sijaitsee Keski-Virossa Järvamaan maakunnassa viitisenkymmentä kilometriä Tallinnasta kaakkoon.


title: Järvan kunta

text: Kunta rajoittuu etelässä Põltsamaan ja Põhja-Sakalan kuntiin, lännessä Türiin, Paideen ja Koseen, pohjoisessa Anijaan ja Tapaan sekä idässä Väike-Maarjaan.


title: Järvan kunta

text: Järvan kunta muodostettiin vuoden 2017 kuntauudistuksessa yhdistämällä seitsemän kuntaa (Albu, Ambla, Imavere, Järva-Jaani, Kareda, Koeru ja Koigi). Järvassa on 9 121 asukasta (1.1.2018).


title: Järvan kunta

text: Kunta muodostuu Järva-Jaanin kauppalasta (alev), Amblan, Araveten, Koerun, Käraveten ja Peetrin pienkauppaloista (alevik) sekä 100 kylästä (küla). Kunnan keskuspaikka on Järva-Jaanin kauppala.


title: Järvan kunta

text: Valtatie 2 Tallinnasta Tarttoon ja valtatie 5 Pärnusta Rakvereen kulkevat Järvan kautta.


title: Türin kunta

text: Türin kunta sijaitsee Keski-Virossa Järvamaan maakunnassa 70 kilometriä Tallinnasta kaakkoon.


title: Türin kunta

text: Kunta rajoittuu etelässä Põhja-Sakalan kuntaan, lännessä Põhja-Pärnumaahan ja Kehtnaan, pohjoisessa Raplaan ja Koseen sekä idässä Paideen ja Järvaan.


title: Türin kunta

text: Türin kunta muodostettiin vuoden 2017 kuntauudistuksessa yhdistämällä kaksi Järvamaan kuntaa (vanha Türin kunta ja Väätsa) ja Kärun kunta Raplamaalta uudeksi Türin kunnaksi. Türissä on 11 063 asukasta (1.1.2018).


title: Türin kunta

text: Kunta muodostuu Türin epäitsenäisestä kaupungista (linn, asustusüksus), Kärun, Oisun, Säreveren ja Väätsan pienkauppaloista (alevik) sekä 53 kylästä (küla). Kunnan keskuspaikka on Türin kaupunki.


title: Türin kunta

text: Valtatie 5 Pärnusta Rakvereen ja rautatie Tallinnasta Viljandiin kulkevat Türin kautta.


title: Jukka Salonen

text: Jukka Salonen on keksijä ja BookIT Oy:n perustaja. BookIT:n 2000-luvun alussa kehittämä digitaalinen vahva tunnistus matkapuhelimella perustuu Salosen keksintöihin. Salosella on 150 kansainvälistä patenttia ja patenttihakemusta, jotka liittyvät mobiiliviestintään, langattomaan maksamiseen, logistiikkaan ja matkailupalveluihin.


title: Jukka Salonen

text: Salosen läpimurto matkaviestinnässä oli vahvan tunnistuksen mahdollistaminen älytekstiviestillä. Siitä Salonen on kehittänyt pilvipohjaisen välittäjäteknologian, jonka päälle voidaan rakentaa erilaisia palvelusovelluksia. Salosen kehittämä teknologia on yhteensopiva televiestinnän infrastruktuurin ja mobiililaitteiden kanssa maailmanlaajuisesti. Teknologian avulla on mahdollista tuoda uusia palveluita kaikille käyttäjille samanaikaisesti tai rajata niitä vain tietyn verkon tai puhelinmallin käyttäjille.


title: Jukka Salonen

text: Lentoyhtiö Finnair oli ensimmäisiä asiakkaita, joka otti Salosen tekstiviestikeksinnön käyttöön asiakaspalvelussa. SMS-viestien avulla asiakkaat pystyivät kirjautumaan vaivattomasti lennoille. Salosen keksintöjä on sittemmin käytetty laajasti pankkien, luottokorttiyhtiöiden ja operaattoreiden palveluissa, jotka vaativat vahvaa tunnistautumista.


title: Jukka Salonen

text: Jukka Salonen opiskeli 1980-luvulla Teknillisessä korkeakoulussa ja perusti yhdessä kumppaneidensa kanssa Applen tietokoneita myyneen Macbite-yrityksen, joka myytiin amerikkalaiselle Micro Warehouselle. Salonen siirtyi kaupan myötä Yhdysvaltoihin kehittämään Apple Online -verkkokauppaa. Vuonna 1996 hän palasi Suomeen markkinointijohtajaksi Telecom Finlandiin, josta tuli pörssiyhtiö Sonera. Salonen perusti BookiIT:n vuonna 2000, kun hän palasi TKK:lle ja alkoi kehittää dynaamiseen dialogimatriisiin (DDM) perustuvaa teknologiaa. Pääomarahoitusta yhtiö sai Tekesiltä ja Innofinancelta.


title: Jordanian kansalliskirjasto

text: Jordanian kansalliskirjasto (, ) on Jordanian pääkaupungissa Ammanissa toimiva kansalliskirjasto.


title: Jordanian kansalliskirjasto

text: Kirjaston historia alkaa vuodesta 1977, jolloin perustettiin "Kirjastojen ja kansallisdokumenttien direktoraatti" (). Tämän viraston nimi vaihtui vuonna 1990 (. Vuosina 1994 ja 1996 muotoutui nykyinen, Jordanian kulttuuriministeriön alainen "Kansalliskirjastolaitos" ().


title: Muuttuvat laulut

text: Muuttuvat laulut on Rauno Lehtisen säveltämä ja Tuula Valkaman sanoittama musiikkikappale vuodelta 1970. Laulu tehtiin erityisesti virolaiselle Georg Otsille, josta oli 1960-luvulla tullut Suomessa varsin suosittu suomenkielisillä levytyksillään kuten ”Saarenmaan valssi” ja ”Kalastajan laulu”. ”Muuttuvien laulujen” muita levyttäjiä ovat Solistiyhtye Liisa (instrumentaaliversio, 1972), Tapani Kansa (1982), Jaakko Ryhänen (1992) ja Sakari Kuosmanen (1999).


title: Muuttuvat laulut

text: Lehtinen ja Valkama kirjoittivat slaavilaisvaikutteisen laulun eräänä sunnuntaina Musiikki-Fazerin tiloissa vähän ennen kuin Georg Ots oli tulossa jälleen Suomeen levyttämään. He tekivät laulusta sanoitukseltaan valtavirrasta poikkeavan: kun 1960-luvun lopun poliittisessa ilmastossa laulut vaativat yleensä muutosta muilta ihmisiltä ja koko yhteiskunnalta, ”Muuttuvat laulut” katsoo asioita hieman yleisemmältä tasolta ja ehdottaa kaikille muutosta yhteisymmärryksen suuntaan.


title: Matamin alue

text: Matamin alue () on hallintoalue Senegalin koillisosassa. Sen keskus on Matamin kaupunki. Alueen pinta-ala on 29 616 neliökilometriä. Asukkaita on 584 500 henkeä (vuonna 2014, arvio).


title: Matamin alue

text: Matamin alue rajoittuu kaakossa ja etelässä Tambacoundan, lounaassa Kaffrinen, lännessä Lougan ja luoteessa Saint-Lousin alueisiin sekä koillisessa Mauritaniaan. Koillisrajalla virtaa Senegaljoki. Luonnonalueita ovat jokilaakson Dandé Mayo, länsiosan Ferlo ja niiden väliin jäävä Diéri. Seutu kuuluu Sahelin ja etelässä Sudanin-Sahelin vyöhykkeisiin. Kasvillisuus on pensassavannia ja aroa.


title: Matamin alue

text: Alue jakautuu Kanelin, Matamin ja Ranérou-Ferlon departementteihin. Arrondissementteja on viisi, kaupunkikuntia 12, maalaiskuntia 14 ja kyliä 424.


title: Matamin alue

text: Alueella asuu neljä prosenttia Senegalin väestöstä. Kaupunkiväestön osuus on 21,3 %. Suurimmat kaupunkikunnat ovat Matam, Ourossogui, Sinthiou Bamambé-Banadji ja Kanel.


title: Matamin alue

text: Seudun pääelinkeinot ovat maanviljely ja karjanhoito. Tärkeitä viljelykasveja ovat riisi ja sipuli. Lisäksi hyödynnetään metsiä ja harjoitetaan kalastusta, käsityöammatteja ja kaupankäyntiä.


title: Matamin alue

text: Alueen matkailupotentiaali perustuu sen kulttuuriperinteisiin ja luontoon. Nähtävyyksiä ovat vanhat moskeijat ja mausoleumit sekä siirtomaa-ajan rakennukset Matamissa. Matkailupalvelut ovat hyvin vähäisiä.


title: Fiumi di parole

text: Fiumi di parole on Jalissen esittämä kappale, jolla se edusti Italiaa vuoden 1997 Eurovision laulukilpailussa Irlannin Dublinissa.


title: Fiumi di parole

text: Kappale sijoittui Euroviisuissa neljänneksi 114 pisteellä.


title: Kolibri (kappale)

text: Kolibri on Rauno Lehtisen säveltämä instrumentaalikappale vuodelta 1961. Se oli ensimmäinen Lehtisen itse säveltämä kappale jonka hän pääsi levyttämään, vaikka hän oli aloittanut säveltämisen jo 1940-luvun lopulla. Lehtinen soittaa levytyksellä sähköistettyä mandoliinia monina päällekkäisäänityksinä, mikä antoi kappaleelle omintakeisen sointivärin vuotta ennen kuin sähkökitaralla tehty ”rautalankamusiikki” tuli suosioon. Lehtinen levytti ”Kolibrin” vuonna 1988 uudelleen alkuperäissovituksen pohjalta.


title: Kolibri (kappale)

text: Rauno Lehtinen toimi 1960-luvun alussa muusikkona Ruotsissa, muun muassa viulistina sokean pianistin Reinhold Svenssonin yhtyeessä. Ruotsissa hän tutustui sähkömandoliiniin, jota soittaessa idea ”Kolibrista” syntyi. Lehtisellä oli Suomen ainoa sähkömandoliini, jolle riitti kysyntää muillakin levytyksillä.


title: Kolibri (kappale)

text: Neljän päällekkäisäänitetyn sähkömandoliinistemman lisäksi ”Kolibrissa” ovat mukana rummut, basso ja kitara sekä Olavi Lehtosen soittama puhallusharmonikka lyhyine, terävine sointuineen ja B-osassa pidempine vastamelodioineen. Les Paulin tyylistä päällekkäisäänitystä varten levytykseen saatiin apuun ruotsalainen äänittäjä.


title: Kolibri (kappale)

text: Singlejulkaisun kääntöpuolella julkaistiin dixieland-klassikko ”Muskrat Ramble”, jolla Lehtinen soittaa viulua Svend Asmussenin tyylisesti. ”Kolibri” sai paljon radiosoittoa Yleisradiossa ja julkaistiin jopa jossakin Etelä-Amerikan maassa. Siitä levytettiin versioita myös Tanskassa ja Saksassa. Suomessa Lasse Liemola teki ”Kolibrista” itse sanoittamansa lauletun version, jonka tarina sijoittuu Ambomaan kylään. Instrumentaalilevytyksiä kappaleesta ovat tehneet Soitinyhtye Liisa 1972 ja kitaristi Francis Goya 1979.


title: Paiden kaupunki

text: Paiden kaupunki sijaitsee Keski-Virossa Järvamaan maakunnassa.


title: Paiden kaupunki

text: Kaupunki rajoittuu lännessä Türiin ja Koseen sekä idässä Järvaan.


title: Paiden kaupunki

text: Paiden kaupunki muodostettiin vuoden 2017 kuntauudistuksessa yhdistämällä vanha Paiden kaupunki, Paiden kunta ja Roosna-Allikun kunta uudeksi Paiden kaupungiksi. Paidessa on 10 898 asukasta (1.1.2018).


title: Paiden kaupunki

text: Kaupunki koostuu Paiden epäitsenäisestä kaupungista (linn, asustusüksus), Roosna-Allikun pienkauppalasta (alevik) sekä 40 kylästä (küla). Kaupungin keskuspaikka on Paide.


title: Paiden kaupunki

text: Valtatie 2 Tallinnasta Tarttoon ja valtatie 5 Pärnusta Rakvereen kulkevat Paiden kautta.


title: Paide (täsmennyssivu)

text: Paide tarkoittaa muun muassa seuraavaa:


title: Enzo Sacchi

text: Enzo Sacchi (6. tammikuuta 1926 Firenze – 12. heinäkuuta 1988 Firenze) oli italialainen ratapyöräilijä, olympiavoittaja ja maailmanmestari.


title: Enzo Sacchi

text: Sacchi saavutti eräajossa olympiakultaa Helsingissä 1952. Hän voitti myös useita MM-mitaleja.


title: Vesa Uusi-Kilponen

text: Vesa Uusi-Kilponen (s. 7.12.1949 Rauma) on raumalainen sähköasentaja, lehdentekijä, yrittäjä ja toimitusjohtaja


title: Vesa Uusi-Kilponen

text: Koulutus: Sähköasentaja


title: Vesa Uusi-Kilponen

text: Perhe: Vaimo Marketta ja lapset Mika ja Milja. 5 lastenlasta.


title: Vesa Uusi-Kilponen

text: Asuu: n. 9 kuukautta vuodesta Espanjan Fuengirolassa, loput Raumalla.


title: Vesa Uusi-Kilponen

text: Harrastaa: Golfia, penkkiurheilua laidasta laitaan.


title: Vesa Uusi-Kilponen

text: 1949 Vesa syntyy kotitalon saunassa Pomppustentiellä Rauman maalaiskunnassa.


title: Vesa Uusi-Kilponen

text: 1952 Perhe muuttaa Rauman kaupungin puolelle Pideluotoon Eero-isän rakentamaan omakotitaloon.


title: Vesa Uusi-Kilponen

text: 1955 Vesa putoaa jäihin. Isoveli Esa saa jään alle luisuneen Vesan tukasta kiinni ja vetää hänet ylös viime hetkellä.


title: Vesa Uusi-Kilponen

text: 1962 Vesa on vain 12-vuotias, kun hän siirtyy kansakoulusta ilman kansalaiskouluvaihetta ammattikouluun ja myöhemmin toiseen ammattikouluun sähköasentajan oppiin.


title: Vesa Uusi-Kilponen

text: 1964 Esa-veli kuolee 20-vuotiaana aivokalvontulehdukseen.


title: Vesa Uusi-Kilponen

text: 1974 Sähköasentaja Vesa Uusi-Kilponen menee ensimmäisen kerran naimisiin.


title: Vesa Uusi-Kilponen

text: 1977 Vaimo jättää Vesan. Vesa ottaa lopputilin Vihannon sähköliikkeestä ja ryhtyy Rauman Sanomien ilmoitusmyyjäksi.


title: Vesa Uusi-Kilponen

text: 1979 Vesa Uusi-Kilponen, toimittaja Kari Värjy ja faktori Jouko Kallila perustavat Uusi Rauma- nimisen, ilmaiseksi jaettavan kaupunkilehden.


title: Vesa Uusi-Kilponen

text: 1980 Toinen kaksospojista, jotka Vesa oli saanut avovaimonsa kanssa joulukuussa 1979 kuolee helmikuussa.


title: Vesa Uusi-Kilponen

text: 1981 Uusi Rauma ostaa Rauman Seudun julkaisuoikeudet. Rauman Seutu lopetetaan. Vesa menee toiseen avioliittoon kahden avoliittovuotensa jälkeen.Tytär Milja syntyy.


title: Vesa Uusi-Kilponen

text: 1983 Raumalainen valtalehti Länsi-Suomi perustaa Uudelle Raumalle kilpailijan, kerran viikossa ilmestyvän Lännenmaa -lehden, jonka julkaisuoikeudet Uusi Rauma ostaa myöhemmin.


title: Vesa Uusi-Kilponen

text: 1984 Lehtimiehet Oy ostaa Vesan hallitseman Uuden Rauman. Vesan nuorempi Veli Pauli Uusi-Kilponen jättää esimies- ja tiedotustehtävät silloisessa Rauma Stevedoringissa ja ryhtyy toimittajaksi.


title: Vesa Uusi-Kilponen

text: 1987 Uusi Rauma siirtyy tabloid -sivukokoon. Pauli Uusi-Kilponen lähtee freelancer -toimittajaksi Kanadaan.


title: Vesa Uusi-Kilponen

text: 1988 Yhtyneet Kuvalehdet ostaa Urpo Lahtiselta julkaisuoikeudet kaikkiin Lehtimiehet Oy:n lehtiin, mukaan luettuna Uuteen Raumaan.


title: Vesa Uusi-Kilponen

text: 1989 Länsirannikon Viestintä Oy, josta Vesa omistaa 60%, ostaa Yhtyneiltä Kuvalehdiltä sekä Uusi Rauma Oy:n, että Rauman Suorajakelu Oy:n. Pauli palaa Kanadasta ja nimitetään Uuden Rauman päätoimittajaksi.


title: Vesa Uusi-Kilponen

text: 1991 Uusi Rauma valitaan Kaupunkilehtien Liiton kilpailussa vuoden 1990 parhaaksi kaupunkilehdeksi. Vesa nousee liiton hallitukseen.


title: Vesa Uusi-Kilponen

text: 1994 Uuden Rauman päätoimittaja Pauli Uusi-Kilponen siirtyy päätoimittajaksi Jantonin kustantamaan Turkulaiseen. Länsi-Suomi lehden päätoimittajaksi nimitetään Jarmo Virmavirta


title: Vesa Uusi-Kilponen

text: 1996 Vesa myy Uusi Rauma Oy:n ja Rauman Suorajakelun Länsi-Suomi konsernille, mutta pysyy yhtiöiden toimitusjohtajana. Jarmo Virmavirta jättää Länsi-Suomen ja siirtyy Nykypäivän päätoimittajaksi Helsinkiin. Länsi-Suomen uudeksi päätoimittajaksi nimitetään Pauli Uusi-Kilponen.


title: Vesa Uusi-Kilponen

text: 1997 Vesa perustaa Porin Viikkolehden Poriin. Satakunnan Kansa torjuu kilpailun ostamalla lehden ja lopettamalla sen saman tien.


title: Vesa Uusi-Kilponen

text: 1999 Länsi-Suomen päätoimittajasta Pauli Uusi-Kilposesta tulee myös Länsi-Suomi Oy:n toimitusjohtaja.


title: Vesa Uusi-Kilponen

text: 2001 Uuden Rauman ja Rauman Suorajakelun toimitusjohtaja Vesa valitaan Kaupunkilehtien liiton puheenjohtajaksi.


title: Vesa Uusi-Kilponen

text: 2002 Uusi Rauma valitaan kolmannen kerran vuoden parhaaksi kaupunkilehdeksi.


title: Vesa Uusi-Kilponen

text: 2004 Vesan ensimmäinen lapsenlapsi syntyy.


title: Vesa Uusi-Kilponen

text: 2005 Eero-isä hukkuu traagisessa onnettomuudessa Vesa omakotitalon rantaan. Vesa perustaa apua tarvitsevien nuorten sijoituskodin Laitilaan 30km Raumalta Turun suuntaan.


title: Vesa Uusi-Kilponen

text: 2006 Vesa ei suostu jatkamaan enää työssään Länsi-Suomi Oy:ssä. Syksyllä hän perustaa Pekka Kivelän ja Antti Pekkarisen kanssa suomenkielisen kaupunkilehden Espanjan Fuengirolaan.


title: Vesa Uusi-Kilponen

text: 2008 Vesa muuttaa Laitilassa sijaitsevan sijoituskodin vanhusten hoivakodiksi ja antaa sille nimeksi Mamma Mia.


title: Vesa Uusi-Kilponen

text: 2009 Vesa perustaa Kivelän ja Pekkarin kanssa Centro Finlandia nimisen kauppa- ja palvelukeskuksen Fuengirolaan.


title: Vesa Uusi-Kilponen

text: 2012 Kaupunkilehti Fuengirola.fi hankkii omistukseensa toimitilat, jotka sijaitsevat samassa rakennuksessa kuin Centro Finlandia.


title: Vesa Uusi-Kilponen

text: 2013 Vesan tytär Milja, jolla on ennestään kolme tytärtä, saa kaksostyttäret helmikuussa.


title: Marino Morettini

text: Marino Morettini (2. tammikuuta 1931 Vertova – 10. joulukuuta 1990 Milano) oli italialainen ratapyöräilijä, olympiavoittaja ja maailmanmestari.


title: Marino Morettini

text: Morettini saavutti Helsingissä 1952 olympiakultaa joukkuetakaa-ajossa ja -hopeaa aika-ajossa. Hän voitti myös MM-mitaleja.


title: Kevätkoivu

text: Kevätkoivu on Rauno Lehtisen säveltämä ja Kari Tuomisaaren sanoittama musiikkikappale, joka tehtiin Matti Kassilan elokuvaan "Vodkaa, komisario Palmu" näyttelijä Inga Sulinin laulettavaksi. Haikea, slaavilaisvaikutteinen hidas valssi julkaistiin myös äänilevynä Blue Master -levymerkillä vuonna 1969.


title: Sole d'Europa

text: Sole d'Europa on Enrico Ruggerin esittämä kappale, jolla hän edusti Italiaa vuoden 1993 Eurovision laulukilpailussa Irlannin Millstreetissä.


title: Sole d'Europa

text: Kappale sijoittui Euroviisuissa kahdenneksitoista 45 pisteellä.


title: Loris Campana

text: Loris Campana (3. elokuuta 1926 Marcaria – 3. syyskuuta 2015 Mantova) oli italialainen ratapyöräilijä ja olympiavoittaja.


title: Loris Campana

text: Campana saavutti joukkuetakaa-ajon olympiakultaa Helsingissä 1952. Hän voitti myös MM-mitaleja.


title: Loris Campana

text: Campana kuoli Mantovassa 89-vuotiaana 3. syyskuuta 2015.


title: Lougan alue

text: Lougan alue () on hallintoalue Senegalin pohjoisosassa. Sen keskus on Lougan kaupunki. Alueen pinta-ala on 24 847 neliökilometriä. Asukkaita on 1 004 400 henkeä (vuonna 2018, arvio).


title: Lougan alue

text: Louga on pinta-alaltaan Senegalin kolmanneksi suurin alue. Se rajoittuu pohjoisessa Saint-Louisin, idässä Matamin ja etelässä Kaffrinen ja Diourbelin alueisiin sekä lännessä Thièsin alueeseen ja Atlantin valtamereen.


title: Lougan alue

text: Alue jakautuu Kébémerin, Linguèren ja Lougan departementteihin. Arrondissementteja on 11, kaupunkikuntia seitsemän ja maalaiskuntia 48. Kaupungit ovat Dahra, Guéoul, Kébémer, Linguère, Louga, Mbeuleukhé ja Ndiagne.


title: Lougan alue

text: Alueella asuu 6,5 % Senegalin väestöstä. Kaupunkiväestön osuus on 21 %. Asukkaista 65,5 % on wolofeja, 29,4 % fulbeja, 2,5 % sererejä ja 2,2 % maureja.


title: Lougan alue

text: Seudun pääelinkeinot ovat maanviljely ja transhumanssiin perustuva karjanhoito. Tärkein viljelykasvi on maapähkinä. Lisäksi harjoitetaan kalastusta ja kaupankäyntiä.


title: L’essenziale

text: L’essenziale on Marco Mengonin esittämä kappale, joka edusti Italiaa vuoden 2013 Eurovision laulukilpailussa Ruotsin Malmössä.


title: L’essenziale

text: Koska Italia kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 26. maan joukosta seitsemänneksi 126 pisteellä.


title: Antonio Maspes

text: Antonio Maspes (14. tammikuuta 1932 Milano – 19. lokakuuta 2000 Milano) oli italialainen ratapyöräilijä, olympiamitalisti ja maailmanmestari.


title: Antonio Maspes

text: Maspes voitti tandemissa olympiapronssia Helsingissä 1952. Vuosien 1955–1964 välillä hän voitti sprintissä yhdeksän MM-mitalia joista seitsemän kultaista.


title: Cesare Pinarello

text: Cesare Pinarello (5. lokakuuta 1932 Treviso – 2. elokuuta 2012 Treviso) oli italialainen ratapyöräilijä ja olympiamitalisti.


title: Cesare Pinarello

text: Pinarello voitti tandemissa olympiapronssia Helsingissä 1952 ja Melbournessa 1956. Hän voitti myös sprintin MM-mitaleja.


title: Cesare Pinarello

text: Pinarello kuoli Trevisossa 79-vuotiaana 2. elokuuta 2012.


title: Love Crime

text: Love Crime (televisioesityksessä käytetty myös nimeä Intohimorikoksia; ) on vuonna 2010 ensi-iltansa saanut Alain Corneaun ohjaama ranskalainen psykologinen jännityselokuva, jonka pääosia näyttelevät Ludivine Sagnier ja Kristin Scott Thomas. Elokuva kertoo Scott Thomasin näyttelemästä menestyneestä ja armottomasta liikenaisesta, jonka Sagnierin näyttelemä alainen saa lopulta nöyryytyksistä, tappioista ja kierosta pelistä tarpeekseen. Alain Corneau laati elokuvan käsikirjoituksen Natalie Carterin kanssa. "Love Crime" jäi Alain Corneaun viimeiseksi ohjaustyöksi. Hän kuoli kaksitoista päivää elokuvan ensi-illan jälkeen.


title: Love Crime

text: Brian De Palma ohjasi "Love Crimen" englanninkielisen uudelleenfilmatisoinnin "Passion" (2012), jonka pääosissa ovat Rachel McAdams ja Noomi Rapace.


title: Love Crime

text: Christine Rivière (Kristin Scott Thomas) on menestyvä ja häikäilemätön, alaisiaan nöyryyttävä kansainvälisen yrityksen Ranskan konttorin johtaja, joka tähtää urallaan vieläkin korkeammalle. Hänen alaisensa Isabelle Guérin (Ludivine Sagnier) on bisnesmaailman uusi tulokas ja nuori uurastaja, joka saa tehdä tylsemmät ja aikaa vievät työt. Kun Isabelle esittää omia, houkuttelevia ideoitaan, Christine ottaa ne omiin nimiinsä ja hankkii niiden avulla itselleen ylennyksen New Yorkiin. Mutta Christine aliarvioi Isabellen kunnianhimon ja oveluuden – lopulta naisten yhteenottoa ei voi enää välttää. Kun nöyryytykset ja kiero peli menevät lopulta liian pitkälle, Isabelle alkaa suunnitella äärimmäistä ja pirullista kostoa.


title: Love Crime

text: "Love Crimen" kuvaukset alkoivat Pariisissa 28. syyskuuta 2009 ja päättyivät 20. marraskuuta 2009. Elokuva kuvattiin lähes kokonaan Pariisissa lukuun ottamatta joitakin kohtauksia, joita kuvattiin Coulaines’n kunnassa Sarthen departementissa, Magny-le-Hongren kunnassa Seine-et-Marnen departementissa, Courbevoien kunnassa Hauts-de-Seinen departementissa ja New Yorkissa. "Love Crimen" budjettina oli 6 970 000 euroa ja tuotantoyhtiöinä olivat SBS Films, France 2 Cinéma ja Divali Films.


title: Love Crime

text: "Love Crime" sai ensi-iltansa Ranskassa 18. elokuuta 2010, ja sen teatterilevittäjänä oli UGC Distribution. Elokuva oli Ranskassa vuoden 2010 97. katsotuin elokuva saatuaan 479 732 katsojaa. Elokuva tuotti kotimaassaan 2,8 miljoonan ja maailmanlaajuisesti 3,6 miljoonan dollarin lipputulot.


title: Love Crime

text: "Love Crime" on saanut elokuvakriitikoilta lähinnä myönteisen vastaanoton. Rotten Tomatoes -sivuston mukaan 63 prosenttia kriitikoista on antanut elokuvalle myönteisen arvosanan 6,1/10 keskiarvolla. Keskiarvo perustuu 79 arviointiin. 1 831 käyttäjästä 47 prosenttia on antanut elokuvalle myönteisen arvosanan 3,2/5 keskiarvolla. Metacritic-sivuston mukaan 21 arvostelun perusteella elokuva on saanut 63 pistettä sadasta mahdollisesta. Metacriticin 11 käyttäjää on antanut elokuvalle keskiarvon 4,8/10. Internet Movie Databasen 4 683 käyttäjää on antanut elokuvalle keskiarvon 6,5/10.


title: Love Crime

text: "Love Crime" julkaistiin DVD:lle ja blu-raylle Ranskassa 5. tammikuuta 2011. Scanbox Entertainment Finland Oy julkaisi elokuvan DVD:lle Suomessa 21. kesäkuuta 2011.


title: Rakkauden jälkeen

text: Rakkauden jälkeen on Carolan levyttämä musiikkikappale vuodelta 1968. Se on Kari Tuomisaaren sanoittama ja Esko Linnavallin sovittama käännösversio itävaltalaisen Udo Jürgensin säveltämästä kappaleesta ”Was ich dir sagen will”, jonka saksankieliset sanat on tehnyt Joachim Fuchsberger.


title: Rakkauden jälkeen

text: Jürgensin kappale on tehty suomen lisäksi myös japaniksi ("”Wakare no asa”"), turkiksi ("”Boş Sokak”"), espanjaksi ("”Alguien Canto”") ja englanniksi ("”The Music Played”"). Carolan versio muistuttaa sekä sanoituksensa että sovituksensa osalta enemmän englanninkielistä Matt Monron versiota kuin Udo Jürgensin levytystä. Saksankielisessä alkuperäisversiossa mies laulaa, ettei osaa oikein puhua rakkaimmalleen kuin pianonsa välityksellä. Englannin- ja suomenkielisissä versiossa ollaan tanssiravintolassa, jossa laulun kertoja näkee entisen rakastettunsa viihtyvän uuden kumppanin kanssa toisessa seurueessa.


title: Rakkauden jälkeen

text: Carolan lisäksi kappaleen ovat Kari Tuomisaaren tekstillä levyttäneet ainakin Juhani Markola (1974), Berit (1980), Belaboris (1984), Harri Marstio (1988), Kirsi Tarvainen (2014) ja Hanna Pakarinen (2016).


title: Diogo Dalot

text: José Diogo Dalot Teixeira (s. 18. maaliskuuta 1999 Braga) on portugalilainen jalkapalloilija, pelipaikaltaan laitapuolustaja, joka edustaa Englannin Valioliigan Manchester Unitedia.


title: Jade to the Max

text: Jade to the Max on yhdysvaltalaisen R&B-yhtyeen Jaden platinaa myynyt esikoisalbumi, joka julkaistiin vuonna 1992. Albumilta julkaistiin singlet ”I Wanna Love You”, ”Don’t Walk Away”, ”One Woman” ja ”Looking for Mr. Do Right”.


title: Jade to the Max

text: Albumi sijoittui Billboard 200 -albumilistan 56. sijalle, Top R&B/Hip-Hop Albums -albumilistan 19. sijalle ja Top Heatseekers -albumilistan 10. sijalle.


title: Michael DiPietro

text: Michael DiPietro (s. 9. heinäkuuta 1999 Windsor, Ontario, Kanada) on kanadalainen jääkiekkomaalivahti, joka pelaa OHL-joukkue Ottawa 67’sissa. Hänellä on tulokassopimus NHL-joukkue Vancouver Canucksin kanssa.


title: Michael DiPietro

text: "The Sports Forecaster" -sivuston mukaan DiPietro loistaa erinomaisilla reflekseillään maalialueella ja pitää itsensä pelissä kaiken aikaa. Hän osoittaa jo NHL:ääkin ajatellen esimerkillistä asennetta. DiPietrolla on myös hyvä hanskakäsi. Hän ei ole kuitenkaan kovin isokokoinen ja DiPietron tulisi lisätä voimaa ylävartaloonsa sekä kehittyä vielä kokonaisvaltaisesti.


title: Michael DiPietro

text: DiPietron kasvattajaseura on Amherstburg MHA. Kauden 2014–2015 hän pelasi suurimmaksi osaksi Sun County Panthersin AAA-junioreissa, mutta DiPietro pelasi yhden sarjaottelun myös GOJHL-junioriliigan Leamington Flyersissa. Hän edusti myös Team Alliancea OHL Gold Cup -turnauksessa, joka päättyi hopeaan sekä Team Ontarioa Canada Gamesissa, jotka päättyivät kultaan.


title: Michael DiPietro

text: Windsor Spitfires varasi DiPietron 23. pelaajana OHL:n varaustilaisuudessa 2015. Hän oli varaustilaisuuden ensimmäisenä varattu maalivahti. DiPietro siirtyi joukkueeseen kaudeksi 2015–2016. Hän ja toinen tulokasmaalivahti Mario Culina jakoivat varsin tasaisesti joukkueen torjuntavastuun, kun puolestaan viimeistä juniorivuottaan pelannut Michael Giugovaz kaupattiin joulukuussa 2015 Guelph Stormiin. DiPietro pelasi lopulta suurimman osan kauden otteluista ja torjui 29 runkosarja- ja kolmessa playoff-ottelussa kaksi nollapeliä. Hänen päästettyjen maalien keskiarvonsa oli OHL:n tulokasmaalivahdeista paras, joten DiPietro palkittiin kauden päätteeksi Dinty Moore Trophylla. Hänet valittiin liigan tulokkaiden ensimmäiseen tähdistökentälliseen.


title: Michael DiPietro

text: Kaudella 2016–2017 DiPietro nousi Spitfiresin selkeäksi ykkösmaalivahdiksi ja torjui 51 pelaamassaan runkosarjaottelussa kuusi nollapeliä, mikä oli eniten koko OHL:ssä Jeremy Helvigin ohella. Hän tosin pelasi myös kahdeksan ottelua Helvigiä vähemmän. DiPietro valittiin liigan kolmanteen tähdistökentälliseen. Spitfiresin OHL-kausi päättyi jo pudotuspelien ensimmäisellä kierroksella, mutta joukkue osallistui kuitenkin isäntäjoukkueena Memorial Cup -lopputurnaukseen, joka Spitfires myös voitti. DiPietro palkittiin turnauksen parhaana maalivahtina Hap Emms Memorial Trophylla ja valittiin tähdistökentälliseen. Hän pelasi kauden aikana myös CHL Top Prospects Gamessa.


title: Michael DiPietro

text: Vancouver Canucks varasi DiPietron kolmannella kierroksella 64. pelaajana . Kaudella 2017–2018 hän voitti taas OHL:n nollapelitilaston torjuttuaan 56 runkosarjaottelussa seitsemän nollapeliä, mikä oli myös Spitfiresin seurahistorian yhden kauden ennätys. DiPietro palkittiin kauden päätteeksi liigan parhaana maalivahtina ja valittiin ensimmäiseen tähdistökentälliseen.


title: Michael DiPietro

text: Toukokuussa 2018 DiPietro teki kolmivuotisen tulokassopimuksen Vancouver Canucksin kanssa. Seura lähetti hänet syksyn harjoitusleirin päätteeksi vielä Spitfiresin OHL-joukkueeseen. Joulukuussa Spitfires kauppasi DiPietron sekä toisen ja neljännen kierroksen varausvuorot Ottawa 67’siin vaihdossa neljään toisen kierroksen varausvuoroon sekä ehdolliseen yhteen toisen ja kahteen kolmannen kierroksen varausvuoroon.


title: Michael DiPietro

text: DiPietro edusti Kanadaa MM-kilpailuissa vuonna 2018. Hän toimi joukkueen kolmosmaalivahtina, eikä DiPietro mahtunut lopulta kertaakaan Kanadan kokoonpanoon. Hän oli joukkueen ainoa NHL:n ulkopuolelta kisajoukkueeseen valittu pelaaja. DiPietro pelasi myös alle 20-vuotiaiden MM-kilpailuissa vuonna 2019, jolloin hän toimi Kanadan selkeänä ykkösmaalivahtina. DiPietrolla oli turnauksen paras päästettyjen maalien keskiarvo (1.23). Valmennus valitsi hänet joukkueensa turnauksen yhdeksi kolmesta parhaasta pelaajasta. DiPietro valittiin myös sekä Venäjää vastaan pelatun alkulohkon ottelun että Suomea vastaan pelatun puolivälieräottelun päätteeksi Kanadan ottelun parhaaksi pelaajaksi.


title: Michael DiPietro

text: DiPietro edusti Kanadaa myös alle 18-vuotiaiden MM-kilpailuissa vuonna 2017, jolloin hän toimi myös joukkueensa kolmosmaalivahtina, eikä mahtunut kertaakaan Kanadan kokoonpanoon. DiPietro pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän kantoi suurimman osan Kanadan torjuntavastuusta ja pelasi kolme ottelua. DiPietro pelasi myös World U-17 Hockey Challengessa vuonna 2015. Hänellä oli turnauksen paras päästettyjen maalien keskiarvo (2.45).


title: Akseli Herlevi

text: Akseli Johannes Jormanpoika Herlevi (s. 1985 Kokkola) on suomalainen televisiokokki, ravintoloitsija ja keittiömestari. Herlevi nousi julkisuuten voitettuaan Top Chef Suomi -tv-ohjelman ensimmäisen tuotantokauden. Hänet tunnetaan myös hänen vuonna 2015 perustamastaan Naughty BRGR -ravintolaketjusta. Herlevi on ollut mukana Top Chefin jälkeen useissa mediatuotannoissa, mukaan lukien MasterChef Suomi, Haasta Hans sekä hänen vuonna 2018 Sub-kanavalla ensiesitetty oma ohjelmansa "Burgerimies".


title: Akseli Herlevi

text: Herlevi syntyi Mairinkaisissa, mutta vietti lapsuutensa Kokkolassa. Teini-ikäisenä hän muutti Etelä-Suomeen. Hän on valmistunut Ravintolakoulu Perhosta vuonna 2004, ja on työskennellyt mm. Savoyssa, NJK:lla ja Strindbergillä. Hän perusti Naughty BRGR-ravintolaketjun Helsinkiin 2015 yhteistyökumppaninsa Tomi Ruuskasen kanssa, ja ketju on sittemmin laajentunut Turkuun, Tampereelle ja Jyväskylään. Ruuskanen toimi ketjun toimitusjohtajana kevääseen 2018 asti, kunnes tehtävään siirtyi Mikko Mollberg.


title: Akseli Herlevi

text: Herlevi on valmistanut elintarvikkeita yhdessä mm. Vaasan-leipomoiden ja Keskon kanssa.


title: Christian Endeavor

text: Nuorten Kristittyjen Liitto Christian Endeavor, CE, on evankelinen yhteisö, ei itsessään uskontokunta. Sen perusti vuonna 1881 Francis Edward Clark Portlandissa Mainessa. CE:n varsinaisena tähtäyspisteenä oli tukea vastaheränneitä kristittyjä nuoria keskinäisessä yhteydessä ja tekemään käytännöllistä työtä Jumalan palvelemiseksi.


title: Christian Endeavor

text: Nuorten Kristittyjen Liitto Christian Endeavor on yhteiskristillinen nuorisojärjestö, joka tarjoaa perustan uskoville nuorille tuntea Jumala Jeesuksessa Kristuksessa. Järjestöstä on selostus lehtiartikkelissa vuonna 1882. Järjestö kasvoi aluksi Yhdysvalloissa ja sitten levisi brittiläiseen imperiumiin ja sieltä edelleen.


title: Christian Endeavor

text: Liike saavutti huippunsa 1800-luvun viimeisellä vuosikymmenellä ja menetti osittain merkitystään, kun toiset nuorisojärjestöt alkoivat matkimaan CE:tä ja ottamaan siitä oppia. CE-järjestö jatkaa toimintaansa eri puolilla 2000-luvulla.


title: Christian Endeavor

text: Ensimmäinen Christian Endeavor –järjestö perustettiin 2. päivänä helmikuuta 1881 Francis E. Clarkin toimesta. Clark perusti ensimmäisen kirkollisen nuorisojärjestön, CE:n, joka on ollut esikuvana modernille, eri kirkkojen ja tunnustuskuntien yhteiselle "youth fellowship" –järjestölle. Yhteisö muodostettiin, jotta nuoret voisivat tunnustaa Kristuksen ja työskennellä Hänen puolestaan. Nuorille osoitettiin, että kirkko hoiti nuoria. Yhteisö antoi nuorille mahdollisuuden palvella osallistumalla hyödyllisiin tehtäviin. CE korosti omistautunutta, evankelioivaa henkeä.


title: Christian Endeavor

text: Christian Endeavor loi julkaisuja nuorille, kehitti nuoriso-ohjelmia ja sponsoroi tapahtumia. CE:tä ylläpidettiin yksityisten, usein nuorten lahjoitusten kautta.


title: Christian Endeavor

text: Christian Endeavor aloitti pienenä nuorisoryhmänä, joka kokoontui johtajansa kotona. Vuoden kuluessa muodostui kuusi yhdistustä. Kahden vuoden kuluessa yhdistysten määrä kasvoi kuuteenkymmeneenviiteen. Organisaatio laajeni nopeasti yksinkertaisesta kirkollisesta yhdistyksestä maailmanlaajaksi liikkeeksi. 1800-luvun lopulla Christian Endeavor oli monien Amerikan sanomalehtien otsikoissa. Vuonna 1906 oli nuorisolla 67000 CE-yhdistystä, joissa oli yhteensä yli neljä miljoonaa jäsentä. CE koki monenlaisia vaiheita ja vaikutti maltillisena liikkeenä 1920-luvulla.


title: Christian Endeavor

text: Turussa perustettiin vuonna 1899 ensimmäinen suomenkielinen kansaivällinen Christian Endeavor, CE –yhdistys, jolle annettiin nimeksi “Immanuelin kappelin nuorten kristittyjen liitto”. Vuoden lopussa jäseniä oli 20. Yhdistyksen säännöissä kerrottiin, että liiton tarkoitus on edistää vakavaa kristillistä elämää jäsenissään, yhdistää Jeesukselle antautuneita nuoria ja totuttaa heitä työskentelyyn Jumalan valtakunnan hyväksi. Jäsenistö koostui toimivista jäsenistä, liittojäsenistä ja kannattavista jäsenistä. Toiminnasta oli varsin tarkat ohjeet.


title: Christian Endeavor

text: CE-yhdistyksen jäsenlupaus oli tällainen:


title: Christian Endeavor

text: "”Uskoen, että Herra Jeesus Kristus antaa voimaa, lupaan Hänelle koettaa tehdä , mitä Hän tahtoo minun tekevän, että säännöllisesti rukoilen ja luen Raamattua joka päivä, ja kannatan omaa seurakuntaani kaikella tavalla, varsinkin käymällä sen viikko- ja sunnuntaikokouksissa, ellei minulla ole joku sellainen este, jonka voin omantuntoni hyväksymänä esittää Vapahtajalleni, ja tietoni mukaan tahdon elää kristillistä elämää. Varsinaisena jäsenenä lupaan olla uskollinen kaikille velvollisuuksilleni, olla läsnä ja ottaa osaa muullakin tavoin kuin vain lauluun, jokaiseen nuorten kristittyjen yhdistyksen kokoukseen, jollei minua estä joku syy, jonka voin omantuntoni. hyväksymänä esittää Herralleni ja Mestarilleni. Jos minun täytyy olla poissa kuukauden pyhityskokouksesta, tahdon, mikäli mahdollista, lähettää ainakin raamatunlauseen luettavaksi vastauksena nimeäni huudettaessa.”"


title: Christian Endeavor

text: CEn mallisia yhdistyksiä perustettiin ja niitä toimi mm. Tampereella ja Helsingissä. CE-yhdistyksissä oli useita toimikuntia, mm. Tampereella 12, joista useat liittyivät diakoniatyöhön. Yhdistysten keskuselimeksi muodostettiin Nuorten kristittyjen CE-liitto, joka toimi varsin tarmokkaasti. Sillä oli aikaansaapa johtokunta sekä hyvin toimitettu kuukauslehti. Liiton talous oli varsin hyvä. CE-yhdistysten suomenkielisten jäsenluku nousi vuotena 1916 suurimmillaan 2113 jäseneen. Vuonna 1923 CE päätti liittyä Vapaakirkkoon, vaikka toinen malli esitti sen pysymistä yleiskirkollisena liittona. Vuonna 1947 CE-toiminnan loppuessa CE:n jäsenluku oli 778. CE-liitto ja Vapaakirkon Varhaisnuorisoliitto yhdistettiin. Korvaajaksi tuli Suomen Vapaakirkon Nuoret.


title: Christian Endeavor

text: Suomen Nuorten Kristittyjen CE-liitto valitsi Eeli ja William Jokisen matkasihteereiksi vuonna 1916. Sitä työtä he tekivät yli 20 vuoden jakson. Vastaavasti Vilho Rantanen tuli matkasihteeriksi vuonna 1925, jossa tehtävässä hän toimi vuoteen 1947. Eeli Jokinen valittiin CE-liiton hallitukseen 1917 ja pian senjälkeen CE-liiton johtajaksi. William Jokinen oli järjestön hallituksen jäsenenä 1916-1646 sekä Vilho Rantanen puolestaan vuosina 1923-1947.


title: Lil Reese

text: Tavares Taylor, taiteilijanimi Lil Reese, (s. 6. tammikuuta 1993) on yhdysvaltalainen rap-artisti.


title: Victor Braun

text: Victor Conrad Braun (4. elokuuta 1935 Windsor, Ontario – 6. tammikuuta 2001 Ulm, Saksa) oli kanadalainen oopperalaulaja, äänialaltaan baritoni. Hän opiskeli alun perin geologiaa Länsi-Ontarion yliopistossa, mutta siirtyi lauluopintojen pariin Lillian Wilsonin, George Lambertin ja Weldon Kilburnin johdolla. Vietettyään vuoden Canadian Opera Companyn kuorossa hän teki soolodebyyttinsä vuonna 1957 Sciarronen roolissa Giacomo Puccinin oopperassa "Tosca". Muihin rooleihin lukeutuivat Escamillo ja Monterone. Suurimman osan urastaan Braun loi Euroopassa.


title: Victor Braun

text: Braun kuoli monisysteemiatrofiasta kärsittyään.


title: Drill (musiikki)

text: Drill on hip hopin ja trapin tyylisuunta, joka syntyi 2010-luvulla Yhdysvalloissa. Drill-musiikin ominaisuudet ovat periaatteessa sopeutuneet Trap, jolla on paljon vaikutteita rumpuihin kuten Three 6 Mafia, Tommy Wright III, Gucci Mane, OJ Da Juiceman, Jeezy ja Waka Flocka Flame. Pacman on ensimmäinen räppäri, joka löytää Drill-musiikin.


title: Drill (musiikki)

text: Tunnettuja drill-artisteja ovat muun muassa Chief Keef, Fredo Santana, SD, Lil Reese, Young Whisper, Lil Durk, Lil Bibby, G Herbo, L'A Capone ja RondoNumbaNine.


title: Toinen LP

text: Toinen LP on Dannyn ja Armin vuonna 1979 julkaistu järjestyksessään toinen duettoalbumi.


title: Toinen LP

text:
A-puoli
B-puoli


title: Laivat (kappale)

text: Laivat (Пароходы, "Parohody") on Igor Nikolajevin säveltämä ja Mihail Tanitšin sanoittama neuvostoliittolainen iskelmä, joka tuli kansainvälisestikin tunnetuksi Valeri Leontjevin ja Alla Pugatšovan tulkintoina vuonna 1985. Suomessa se tunnetaan parhaiten Rauli Badding Somerjoen levytyksenä samalta vuodelta. Laulun suomenkielinen teksti on Irma Arvolan. Kertosäe alkaa sanoin ”Kerro mistä laivat myötätuulen purjeisiinsa saivat...”.


title: Laivat (kappale)

text: Kappaleen ovat levyttäneet suomeksi myös muiden muassa Tapani Kansa (1985), Rainer Friman (1989), Maj Karman Kauniit Kuvat (1998) ja Jorma Kääriäinen (1999).


title: Kaffrinen alue

text: Kaffrinen alue () on hallintoalue Senegalin keskiosassa. Sen keskus on Kaffrinen kaupunki. Alueen pinta-ala on 11 262 neliökilometriä. Asukkaita on 679 000 henkeä (vuonna 2018, arvio).


title: Kaffrinen alue

text: Kaffrinen alue käsittää 5,6 % Senegalin pinta-alasta. Se rajoittuu pohjoisessa Diourbelin ja Lougan, koillisessa Matamin, idässä Tambacoundan, lounaassa ja lännessä Kaolackin ja luoteessa Fatickin alueisiin sekä etelässä Gambiaan. Vesistöjä ovat Saloumjoki ja Gambian sivujoki Baobolong. Seutu kuuluu Sahelin ja Sudanin siirtymäalueeseen. Kasvillisuus on pensas- ja metsäsavannia.


title: Kaffrinen alue

text: Alue jakautuu Birkelanen, Kaffrinen, Koungheulin ja Malem Hodan departementteihin. Arrondissementteja on yhdeksän, kaupunkikuntia viisi ja maalaiskuntia 28. Kaupungit ovat Birkelane, Kaffrine, Koungheul, Malem Hodar ja Nganda.


title: Kaffrinen alue

text: Alueella asuu 4,1 % Senegalin väestöstä. Kaupunkiväestön osuus on 15,1 %. Asukkaista 74 % on wolofeja. Lisäksi on fulbeja ja sererejä. Vallitseva uskonto on islam.


title: Kaffrinen alue

text: Seudun pääelinkeino on maanviljely. Tärkein viljelykasvi on maapähkinä. Muita elinkeinoja ovat karjanhoito, metsien hyödyntäminen, kaupankäynti, käsityöammatit ja liikenne. Teollisuutta ei ole lainkaan.


title: Kaffrinen alue

text: Wanarin kivikehät ovat osa Unescon maailmanperintökohdetta. Muita nähtävyyksiä ovat vanhat moskeijat, mausoleumit ja pyhät puut. Alueelle tehdään lähinnä metsästysmatkoja. Majoituspalvelut ovat vähäisiä.


title: Jānis Bojārs

text: Jānis Bojārs (12. toukokuuta 1956 – 5. kesäkuuta 2018) oli latvialainen kuulantyöntäjä, joka kilpaurallaan edusti Neuvostoliittoa. Bojārs saavutti EM-hopeaa Ateenassa 1982 tuloksella 20,81 m.


title: Mökki laidassa maantien

text: Mökki laidassa maantien (tai Mökki maantien laidassa, "Jag har bott vid en landsväg") on Alvar Kraftin säveltämä ja Charles Henryn sanoittama musiikkikappale vuodelta 1939. Se tuli tunnetuksi Edvard Perssonin esittämänä elokuvassa "Majatalon Kalle" (Kalle på Spången, 1939). Laulun on ruotsiksi levyttänyt myös muun muassa Östen Warnerbring.


title: Mökki laidassa maantien

text: Suomeksi laulun on sanoittanut Saukki nimellä ”Mökki laidassa maantien” ja vuonna 1963 Helena Korpela nimellä ”Asun maantien vierel”. Alun perin valssiksi kirjoitettu sävelmä tunnetaan Suomessa tamperelaisen Acre Karin ja Jani Uhleniuksen yhtyeen nelijakoisena jazztyylisenä levytyksenä vuodelta 1976. Laulun on levyttänyt Saukin sanoin myös Eino Grön vuonna 1990 ja Helena Korpelan sanoin Lars Mäkiö 1963..


title: Dorothy Howard

text:
Dorothy Alice Howard (o.s. "Phimister"; 4. helmikuuta 1929 Winnipeg – 1. maaliskuuta 2013 Winnipeg) oli kanadalainen oopperalaulaja, äänialaltaan mezzosopraano. Hänen opettajiensa joukossa olivat Doris Mills Lewis Winnipegissä, Marjorie Thomas Englannissa ja Maureen Forrester Torontossa.
Howard oli The Choristers -kamarikuoron jäsenenä vuosina 1958–1968. Hän aloitti vuonna 1969 opettamisen Saskatchewanin yliopistossa, jonka lauluohjelman johtaja hänestä tuli vuonna 1970. Howard opetti siellä vuoteen 1990 saakka, ja hänen oppilainaan olivat Kristine Anderson, Karen Jensen, Michelle Milenkovic, Barbara Milner, Janice Paterson ja Kevin Power.


title: Dorothy Howard

text: Howard oli Saskatoonin sinfoniaorkesterin yleisin vieraileva artisti. Lisäksi hän esiintyi sellaisten orkesterien kuin Reginan sinfoniaorkesterin ja Winnipegin sinfoniaorkesterin kanssa. Hän oli Saskatoon Opera Associationin perustajien joukossa ja esiintyi siellä muun muassa Carmenin roolissa (1980). Hän esiintyi myös lukuisten kanadalaissäveltäjien teosten esityksissä ja sävelsi itse teoksen "Celebrate Saskatchewan" (1980).


title: Henri Langlois -palkinto

text: Henri-Langlois -palkinnon 2006 saivat:Kaksi kunniapalkintoa saivat Georges Méliès'lle ja Jean Rouchille.


title: Henri Langlois -palkinto

text: Henri-Langlois -palkinto 2007 myönnettiin seuraaville:


title: Henri Langlois -palkinto

text: Vuoden 2007 tilaisuudessa myönnetti kolme kunniapalkintoa: Henri-Langlois -palkinto 2008 myönnettiin seuraavill


title: Henri Langlois -palkinto

text: Philippe Labro ja Jean Rochefort ensimmäinen Césars-palkiuttu ja Césarin puheenjohtaja 2008) ont rendu un hommage à Georges Cravenne, le créateur de la cérémonie des César, à l’occasion de ses 70 ans de carrière.


title: Henri Langlois -palkinto

text: Kunniapalkinnon sai Élisabeth Depardieu.


title: Henri Langlois -palkinto

text: Henri-Langlois -palkinto 2009 jaettiin 2. helmikuuta 2009:


title: Henri Langlois -palkinto

text: Henri-Langlois -palkinto jaettiin 1. helmikuuta 2010:Vuonna 2010 jaettiin lisäksi kaksi Vincennesin kaupungin palkintoa:


title: Henri Langlois -palkinto

text: Henri Langlois -palkinto jaettiin 31. tammikuuta 2011:


title: Henri Langlois -palkinto

text: Henri Langlois -palkinto 2012 jaettiin 27. tammikuuta 2012:


title: Henri Langlois -palkinto

text: Henri Langlois -palkinto 2013 jaettiin 28. tammikuuta 2013:


title: Henri Langlois -palkinto

text: Henri Langlois -palkinto 2014 jaettiin 3. helmikuuta 2014:


title: Henri Langlois -palkinto

text: Vuoden 2015 Henri-Langlois -palkinnot myönnettiin 30. maaliskuuta 2015 useassa sarjassa. Palkinto on nimeltää "Trophée".


title: San Vitale

text: San Vitale on Italian Ravennassa sijaitseva bysanttilaistyylinen kirkkorakennus. Kirkko on rakennettu keisari Justinianus I:n aikana vuosina 527–547. Kirkko kuuluu Ravennassa kahdeksan rakennuksen joukkoon, jotka on valittu Unescon maailmanperintökohteeksi.


title: San Vitale

text: Kirkkoa pidetään Bysantin arkkitehtuurin mestariteoksena ja se on erityisen tunnettu värikkäistä mosaiikeistaan.


title: Greta Kraus

text: Greta Kraus (3. elokuuta 1907 Wien – 30. maaliskuuta 1998 Toronto) oli kanadalainen cembalisti, pianisti ja pedagogi. Hän sai opettajadiplominsa vuonna 1930. Hänen ensisijaisia opettajiaan olivat Hans Weisse (1924–1931) ja Heinrich Schenker (1931–1934). Kraus esiintyi aluksi pianistina ja teki debyyttinsä cembalosolistina 1935. Hän teki yhteistyötä muiden muassa Wienin Bach-seuran, Boyd Neelin orkesterin sekä David ja Igor Oistrahin kanssa. Huilisti Robert Aitkenin kanssa hän perusti vuoteen 1986 saakka toimineen duon, ja vuonna 1958 Kraus perusti Toronto Baroque Ensemblen.


title: Haraholmen

text: Haraholmen on saari Espoon itäsaaristossa. Se sijaitsee nelisen kilometriä Matinkylän Nuottaniemen venesatamasta kaakkoon. Espoon virallisessa kaupunginosajaossa Haraholmen kuuluu Matinkylään; saaren ja Matinkylän manneralueen välinen etäisyys on kolmisen kilometriä.


title: Haraholmen

text: Haraholmenin pinta-ala on noin 2,7 hehtaaria ja etelä–pohjoissuuntainen pituus noin 260 metriä. Miessaari ja Pyöräsaari sijaitsevat noin kilometrin Haraholmenista länteen; Lilla Ådholmen ja Stora Ådholmen puolestaan sijaitsevat muutama sata metriä Haraholmenista koilliseen. Haraholmenin lounainen naapurisaari Rönnkobben on lähes puuton kallioluoto. Haraholmenista avautuu estoton näkymä etelään Suomenlahden ulapalle. Saaren eteläosa on paljasta kalliota, keskiosissa kasvaa havumetsää, länsi- ja itärannat ovat kallioisia. Haraholmenilla sijaitsee kaksi hiidenkirnua.


title: L’amore è femmina (kappale)

text: L’amore è femmina (Out of Love) on Nina Zillin esittämä kappale, joka edusti Italiaa vuoden 2012 Eurovision laulukilpailussa Azerbaidžanin Bakussa.


title: L’amore è femmina (kappale)

text: Koska Italia kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 26. maan joukosta sijalle 9. 101 pisteellä.


title: Osmo Polas

text: Osmo Antero Polas (s. 1962 Kajaani) on suomalainen rehtori ja koulualan vaikuttaja. Hän on toiminut Jyväskylän Lyseon lukion rehtorina vuodesta 2014 lähtien.


title: Osmo Polas

text: Ensimmäiset opiskeluvuotensa Polas kävi koulua Jyväskylässä, minkä jälkeen hän muutti Loviisaan ja sieltä Porvooseen. Porvoon jälkeen hän palasi Jyväskylään. Jyväskylässä Polas toimi silloisen Lyseon lukion päätoimisena tuntiopettajana ja haki Joutsan lukion rehtoriksi lokakuussa 2002. Sivistyslautakunta nimesi hänet viikkoa myöhemmin kolmannelle varasijalle Ritva Lonkan ja Lea Kuusilehdon jälkeen. Hän siirtyi Petäjäveden sivistystoimenjohtajaksi ja Petäjäveden lukion rehtoriksi 2000-luvun puolenvälin jälkeen.


title: Osmo Polas

text: Syyskuussa 2013 Polas nimettiin Jyväskylän kaupunkiseudun kuntajakoselvityksen opetuksen ja kulttuurin asiantuntijatyöryhmään. Kaksi kuukautta tämän jälkeen häntä esitettiin uuden Jyväskylän Lyseon vastuurehtorin virkaan, ja hän aloitti toimintansa Lyseon rehtorina lukuvuoden 2014–2015 alusta.


title: Osmo Polas

text: Koulualan ulkopuolella Polas on toiminut yksityisenä elinkeinonharjoittajana urheiluseurojen toiminnan toimialalla. Sport Service Osmo Polas rekisteröitiin kaupparekisteriiin heinäkuussa 1995, ja sen Y-tunnus astui voimaan kaksi ja puoli vuotta myöhemmin.


title: Osmo Polas

text: Polas syntyi Kajaanissa ennen muuttoaan Kokkolaan ja Kannuksen kautta Ouluun. Astuessaan töihin Jyväskylän Lyseon lukioon hän asui Vaajakosken Kivilammella.


title: Osmo Polas

text: Vuonna 2014 Polas kertoi "Suur-Jyväskylän lehden" haastattelussa laulavansa vapaa-ajallaan Mieskuoro Sirkoissa, ja hän osallistui kilpailijana vuoden 2015 Tangomarkkinoihin. Tämän lisäksi hän on kilpaillut triathlonissa ja valmentanut JYPin junioreita.


title: Rapsodia (kappale)

text: Rapsodia on Mia Martinin esittämä kappale, joka edusti Italiaa vuoden 1992 Eurovision laulukilpailussa Ruotsin Malmössä.


title: Rapsodia (kappale)

text: Kappale sijoittui Euroviisuissa neljänneksi 111 pisteellä.


title: Comme è ddoce ’o mare

text: Comme è ddoce ’o mare on Peppino di Caprin esittämä kappale, joka edusti Italiaa vuoden 1991 Eurovision laulukilpailussa Roomassa.


title: Comme è ddoce ’o mare

text: Kappale sijoittui Euroviisuissa seitsemänneksi 89 pisteellä.


title: Kimi Vilkkula

text: Kimi Vilkkula (s. 1988) on suomalainen näyttelijä.


title: Kimi Vilkkula

text: Suomessa syntynyt Vilkkula on viettänyt suurimman osan elämästään ulkomailla, muun muassa Venäjällä ja Yhdysvalloissa. Hän opiskeli näyttämötaidetta lontoolaisessa Rose Bruford Collegessa 2010–2016. Sen ohella hän on suorittanut alan opintoja Helsingissä ja Tallinnassa.


title: Kimi Vilkkula

text: Vilkkula näytteli Hamletia kappaleessa "Studying Hamlet" vuonna 2015. Tuotannon ohjasi Grzegorz Bral ja se esitettiin Song of the Goat Theatressa.


title: Kimi Vilkkula

text: Elokuvataiteessa Vilkkula on näytellyt muun muassa Sihvosen roolin Aku Louhimiehen ohjaamassa Väinö Linnan alkuperäisromaaniin perustuvassa teoksessa "Tuntematon sotilas" vuonna 2017. Kertaluokkaa kevyempää tuotantoa edustaa Janne Niinimaan osa Aleksi Mäkelän draamakomediassa "95".


title: Kimi Vilkkula

text: Vilkkula on näytellyt myös muutamissa lyhytelokuvissa, kuten Robert Lyn teoksessa "City of Silence". Lisäksi Vilkkula tehnyt erinäisiä sivuosia televisiotuotannoissa, kuten sarjassa "Presidentti".


title: Kimi Vilkkula

text: Äänitöinään Vilkkula on tehnyt radiokuunnelmia Yleisradiolle vuonna 2016.


title: Oscar Montelius

text: Gustaf "Oscar" Augustin Montelius (9. syyskuuta 1843 Tukholma – 4. marraskuuta 1921 Tukholma) oli ruotsalainen arkeologi javaltionantikvari. Hän osallistui Ruotsin akatemian työskentelyyn vuosina 1917–1921 tuolilla numero 18.


title: Oscar Montelius

text: Montelus oli hovioikeudenneuvoksen Oscar Augustin Monteliuksen ja Klara Norinin poika. Monteliuksen suku on alkujaan Upplannista ja hän vietti koko elämänsä Sankt Paulsgatan 11 Tukholman Södermalmilla. Talo on edelleen olemassa ja sen seinään on kiinnitetty hänestä kertova laatta. Monteliuksen vaimo oli feministi ja filantrooppi Agda Montelius, omaa sukua Reuterskiöld.


title: Oscar Montelius

text: Montelius oli kansainvälisesti tunnettu työstään arkeologian parissa, missä hän onnistui luomaan ajoitusmenetelmän Pohjolan esineistölle ja jonka hän kytki yhteyteen eurooppalaisiin, egyptiläisiin ja aasialaisiin esineistöihin.


title: Reija Lundén

text: Reija Lundén (s. 15. elokuuta 1967 Hyvinkää) on suomalainen keilaaja. Hänen uransa huippuhetkiä ovat olleet joukkueiden maailmancupin voitot vuosina 1996 ja 1998. Joukkueiden Euroopan cupin hän voitti vuosina 1996, 1998 ja 2002. EM-kilpailuissa 2006 hän saavutti joukkuekilpailussa hopeaa ja parikilpailussa pronssia. Henkilökohtaisen Suomen-mestaruuden hän voitti vuonna 2009. Seuratasolla Lundén edustaa Grankulla Bowlarea.


title: Reija Lundén

text: Lundén on viidesti keilannut täyden 300 pisteen sarjan, ensimmäisen kerran Nottinghamissa vuonna 1997.


title: Reija Lundén

text: Reija Lundénin tytär Roosa Lundén on myös menestynyt keilaaja.


title: Alvar Kraft

text: Karl Alvar Fredrik Kraft (19. syyskuuta 1901 Tukholma – 28. syyskuuta 1959 Tukholma) oli ruotsalainen viihdesäveltäjä ja kapellimestari, joka sävelsi erityisen paljon elokuvamusiikkia 1940-luvulla. Hän opiskeli Saksassa ja toimi sitten kapellimestarina muun muassa Göteborgissa. Hänen laulujaan on esittänyt erityisesti elokuvakoomikko Edvard Persson. Niistä tunnetuimpiin kuuluu suomeksikin levytetty ”Mökki laidassa maantien”.


title: Sanna Pasanen

text: Sanna Pasanen (s. 21. kesäkuuta 1994 Porvoo) on suomalainen keilaaja. Hän on Euroopan mestarien cupissa voittanut kultaa vuonna 2013 sekä sijoittunut pronssille vuonna 2014. Henkilökohtaisen Suomen-mestaruuden hän on voittanut vuosina 2013 ja 2014. Seuratasolla Pasanen edustaa porilaista Giantsia.


title: Sanna Pasanen

text: Pasanen on kuudesti keilannut täyden 300 pisteen sarjan, kahdesti vuosina 2013 ja 2014 sekä kerran vuosina 2015 ja 2017.


title: Eliisa Hiltunen

text: Eliisa Hiltunen (s. 5. lokakuuta 1993 Imatra) on suomalainen keilaaja. Hän on juniorien EM-kilpailuissa voittanut joukkueiden mestaruuden. Hän on voittanut aikuisten Suomen-mestaruuden pari- ja joukkuekilpailussa vuonna 2017. Henkilökohtaisessa kilpailussa hän on saavuttanut SM-hopeaa vuonna 2018 ja -pronssia vuonna 2015. Seuratasolla Hiltunen edustaa lahtelaista Bayta.


title: Eliisa Hiltunen

text: Hiltunen on neljästi keilannut täyden 300 pisteen sarjan, helmi-, maalis-, huhti- ja toukokuussa 2017.


title: Petra Eriksson-Sola

text: Petra Eriksson-Sola (s. 26. kesäkuuta 1976 Raisio) on suomalainen keilaaja. Hän on voittanut Suomen-mestaruuden joukkuekilpailussa vuonna 2008 ja parikilpailussa vuonna 2018. Liigamestaruuden Eriksson-Sola on voittanut vuosina 2007, 2009 ja 2010 porilaisseura Giantsin joukkueessa. Giantsin lisäksi hän on seuratasolla edustanut raisiolaisseuroja Nasevat ja Best Team sekä turkulaista KK-75:tä.


title: Petra Eriksson-Sola

text: Eriksson-Sola on neljästi keilannut täyden 300 pisteen sarjan, elokuussa 1996, tammikuussa 2006, marraskuussa 2015 ja huhtikuussa 2018.


title: Ani Juntunen

text: Ani Juntunen (s. 20. huhtikuuta 1996 Savonlinna) on suomalainen keilaaja. Hän on voittanut Suomen-mestaruuden joukkuekilpailussa vuosina 2016 ja 2018 sekä SM-liigamestaruuden vuonna 2017. Parikilpailussa hän saavutti SM-hopeaa vuonna 2018. Seuratasolla Juntunen edustaa porilaista Giantsia.


title: Ani Juntunen

text: Juntunen on kerran keilannut täyden 300 pisteen sarjan, tammikuussa 2017.


title: Vilma Salo

text: Vilma Salo (s. 6. lokakuuta 1998 Kotka) on suomalainen keilaaja. Hän on saavuttanut juniorien EM-kilpailuissa joukkuehopeaa vuonna 2017. Aikuisten SM-kilpailuissa hän on saavuttanut henkilökohtaisessa kilpailussa pronssia vuonna 2016 ja joukkuekilpailussa hopeaa vuonna 2018. Hän oli voittamassa SM-liigamestaruutta vuonna 2018. Seuratasolla Salo edustaa lahtelaista Bayta.


title: MP Konserni

text: MP Konserni Oy syntyi vuonna 2018, kun pääomasijoitusyhtiö Sponsor ilmoitti ostavansa enemmistöosuuden Myllyn Parhaasta. Kauppaan eivät kuulunut Myllyn Parhaan liiketoiminta ulkomailla, kuten Venäjällä tai Kiinassa vaan ne jäivät MP Konsernille. Yrityksellä on Moskovan alueella Domodedovossa sijaitseva hiutalemylly.


title: MP Konserni

text: Venäjällä MP Konsernin myymät Myllyn Paras –tuotteet kuuluvat niin sanottuun premium-tason elintarvikkeisiin, eli niiden hintataso on noin 20-30 prosenttia perustarjontaa korkeampi. Eniten siellä myydään pikakaurahiutaleita. Tuotteita myydään kaikkien isoimpien kauppaketjujen myymälöissä, mutta myös alueellisten ketjujen kaupoissa. Venäjän markkinoille on lanseerattu muun muassa 1928-hiutaleet ja puuromerkit Angry Birds, Тiger ja terveysvaikutteinen Bio Bio, johon on lisätty laktobakteeri. Osa raaka-aineesta kasvatetaan Myllyn Parhaan omilla pelloilla Kurskin alueella.


title: MP Konserni

text: Myllyn Parhaan pastatuotanto ja vienti Neuvostoliittoon alkoivat 1979.


title: MP Konserni

text: 1990-luvulla Myllyn Parhaan vienti Venäjälle ja Baltiaan käynnistyi uudelleen. Toimitusjohtaja ja toisen polven yrittäjä Pekka Savela alkoi vuonna 1993 kiertää Venäjällä etsien ja luoden jakeluverkostoa tuotteille. Kun tavaramerkkejä oli vielä vähän, oli otollinen aika myydä tuotteita ja luoda niille tunnettuutta. Suomalaisten tuotteiden hyvä maine auttoi myös. 1996 otettiin käyttöön uusi pastantuotantolinja, joka kolminkertaisti yhtiön valmistuskapasiteetin. Vuonna 1997 yritys luopui leipomotoiminnasta ja keskittyi myllytoimintaan, pastanvalmistukseen sekä leivonnaispakasteisiin. Seuraavana vuonna Myllyn Paras -tuotemerkistä tuli yhteinen nimi koko konsernille, johon kuuluivat mylly ja pakastetehdas. Vuosi oli myös Venäjän viennin huippuvuosi, jolloin neljännes makaroneista, spagetista, hiutaleista ja jauhoista myytiin sinne. Elokuussa 1998 romahti sekä rupla että kaupankäynti, kun venäläiset korvasivat tuontitavarat kotimaisilla tuotteilla. Parhaiten Myllyn Paras pärjäsi Venäjällä silloin hiutaletuotteillaan.


title: MP Konserni

text: 2000-luvun alussa Savela ymmärsi, että kotimaisten tuotteiden vienti Venäjälle ei kannata, sillä tuontitulli ja rahtikustannukset nostivat tuotteiden hintoja 20-25 prosenttia. Myllyn Parhaan oli joko luovuttava Venäjän markkinoista tai perustettava sinne oma tehdas. Vuonna 2010 Myllyn Paras päätti investoida 35 miljoonaa euroa uuteen Venäjälle rakennettavaan hiutaletehtaaseen. Tontti hankittiin vuonna 2011 Moskovan eteläpuolelta Domodedovosta, läheltä tuotteiden suurimpia markkinoita. Rakentamista ei haluttu aloittaa ennen virallista rakennuslupaa, vaikka paikallinen tapa onkin toinen. Ulkomaisena toimijana ei haluttu ottaa riskiä, vaan hanke on toteutettu viranomaismääräysten mukaan. Hiutalemylly otettiin käyttöön huhtikuussa 2015, ja virallisia vihkiäisiä vietettiin saman vuoden syksyllä.


title: MP Konserni

text: MP Konserni Oy syntyi vuonna 2018, kun pääomasijoitusyhtiö Sponsor ilmoitti ostavansa enemmistöosuuden Myllyn Parhaasta. Kauppaan kuului Myllyn Paras -liiketoiminta Suomessa ja kaksi tuotantolaitosta Hyvinkäällä, sen sijaan Myllyn Parhaan liiketoiminta ulkomailla, kuten Venäjällä tai Kiinassa, eivät kauppaan kuuluneet. Kaupan yhteydessä Pekka Savela luopui toimitusjohtajan tehtävistä, mutta jatkoi yhtiön vähemmistöomistajana ja Myllyn Paras Oy:n Venäjän liiketoimintojen vetäjänä.


title: MP Konserni

text: Sponsor Capital -yrityskaupan jälkeen Myllyn Parhaan entinen toimitusjohtaja Pekka Savelan johtajama Myllyn Paras Oy Konserni muutti nimekseen MP Konserni Oy. MP Konserni Oy:lle ei jäänyt Suomeen liiketoimintaa lukuun ottamatta sijoitusta ja sijoitussitoumusta Fennovoima Oy:n ydinvoimalaprojektissa. MP Konserni Oy omistaa Fennovoimaa Voimaosakeyhtiö SF:ää omistavan Majakka Voima Oy:n kautta. Toinen Majakka Voima Oy:n osakas on Valio Oy.


title: Rockfest

text: Rockfest on suomalainen rock- ja metallimusiikkiin keskittyvä festivaali. Ensimmäisen kerran Rockfest järjestettiin kesäkuussa 2017 Vantaalla, jonne kertyi 50 000 ihmisen yleisö. Vuonna 2018 festivaali laajentui kahdesta nelipäiväiseksi ja se järjestettiin Hyvinkään lentokentällä.


title: Rockfest

text: Perjantai 9. kesäkuuta:


title: Rockfest

text: Lauantai 10. kesäkuuta:


title: Rockfest

text: Keskiviikko 6. kesäkuuta:


title: Rockfest

text: Torstai 7. kesäkuuta:


title: Rockfest

text: Perjantai 8. kesäkuuta:


title: Rockfest

text: Lauantai 9. kesäkuuta:


title: Rockfest

text: Perjantai 7. kesäkuuta:


title: Rockfest

text: Lauantai 8. kesäkuuta:


title: Rockfest

text: Sunnuntai 9. kesäkuuta:


title: Maria Trubnikova

text: Maria Trubnikova, alkuperäinen nimi: "Marija Vasilevna Ivasheva", (1835–1897) oli venäläinen filantrooppi ja feministi. Hän oli yhdessä Anna Filosofovan ja Nadežda Stasovan kanssa Venäjällä naisasialiikkeen varhaisia toimijoita ja johtajia.


title: Maria Trubnikova

text: Trubnikova oli aatelistaustaisen Vasili Ivaševin ja Camille LeDantieux'n tytär. Hän syntyi Itä-Siperiassa Tšitassa, jonne hänen isänsä oli karkotettu dekabristina vuoden 1825 dekabristikapinan jälkeen. Hän avioitui vuonna 1854 Konstantin Trubnikovin kanssa ja sai avioliitossa seitsemän lasta.


title: Maria Trubnikova

text: Trubnikova oli aktiivinen pyhäkoululiikkeessä 1850- ja 1860-lukujen taitteessa sekä erilaisissa yhdistyksissä naisten taloudellisen aseman ja koulutuksen parantamiseksi 1860- ja 1870-luvuilla. Trubnikova oli Venäjän naisten julkaisuosuuskunnan perustajia vuonna 1863. Osuuskunta työllisti ennen lakkauttamistaan vuonna 1879 useita kymmeniä naisia kirjoittajina, kääntäjinä, latojina ja kirjansitojina.


title: Maria Trubnikova

text: Useat Trubnikovan tyttäristä, muun muassa Olga Bulanova-Trubnikova, liittyivät vallankumousliikkeeseen. Trubnikova itse salli asuntoaan käytettävän kumouksellisten kokouksiin ja kumouksellisen kirjallisuuden säilyttämiseen. Hän myös käytti suhteitaan hallintoon vapauttaakseen vuonna 1881 kaksi pidätettyä tytärtään. Trubnikova vetäytyi naisasialiikkeen toiminnasta 1880-luvulla mielentervesongelmien vuoksi. Hän kuoli 62 vuoden ikäisenä mielisairaalassa Tambovissa.


title: Sami Konsteri

text: Sami Konsteri (s. 5. elokuuta 1977 Seinäjoki) on suomalainen keilaaja. Hän on saavuttanut MM-kilpailujen triokilpailussa hopeaa vuonna 2003 sekä vuoden 2001 EM-kilpailuissa triossa kultaa, all eventsissä ja parikilpailussa hopeaa sekä joukkuekilpailussa pronssia. Henkilökohtaisessa Euroopan-cupissa hän on saanut pronssia vuonna 2008 ja joukkueiden Euroopan-cupissa pronssia vuonna 2002. Henkilökohtaisen Suomen-mestaruuden Konsteri on voittanut vuosina 2003, 2008, 2011 ja 2018. Lisäksi hänellä on Suomen-mestaruus pari- ja joukkuekilpailusta vuodelta 2003 sekä SM-liigamestaruus vuodelta 2002.


title: Sami Konsteri

text: Konsteri on 16 kertaa keilannut täyden 300 pisteen sarjan, ensimmäisen kerran toukokuussa 1993.


title: Gente di mare

text: Gente di mare on Umberto Tozzin ja Raffaele Riefolin esittämä kappale, joka edusti Italiaa vuoden 1987 Eurovision laulukilpailussa Belgian Brysselissä.


title: Gente di mare

text: Kappale sijoittui Euroviisuissa kolmanneksi 103 pisteellä.


title: Vivo (Ti scrivo)

text: Vivo (Ti scrivo) on Luca Barbarossan esittämä kappale, joka edusti Italiaa vuoden 1988 Eurovision laulukilpailussa Irlannin Dublinissa.


title: Vivo (Ti scrivo)

text: Kappale sijoittui Euroviisuissa kahdenneksitoista 52 pisteellä.


title: Uplannin kuninkaat

text: "Uplannin kuninkaat" (isl. "Af Upplendinga konungum" tai "Þáttr af Upplendinga konungum") on lyhyt proosamuotoinen, muinaisislanninkielinen tarina (þáttr), joka luetaan yleensä muinaissaagoihin. Siinä kuvataan tarunhohtoista Ynglingien kuningassuvun (isl. "Ynglingar") sukupuuta Óláfr Puunveistäjästä (isl. "trételgja") Óláfr Keihästilanhaltiaan (isl. "Geirstaðaálfr") ja tämän poikaan Rögnvaldr Vuorenkorkuiseen (isl. "heiðum-hæri") sekä luetellaan eri alueita nykyisen Ruotsin ja Norjan alueilla, joilla suvun miesten katsotaan hallinneen. Teksti on peräisin "Hauksbók" -nimellä tunnetusta käsikirjoituksesta, joka laadittiin Islannissa 1300-luvun alkupuolella, mutta sen taustalla vaikuttanut tarinaperinne on vanhempaa. Tarinan lopussa mainitaan Þjóðólfr Kviiniläisen runo "Ynglingatal", jossa listataan tekstin mukaan Sveanmaalla (isl. "Svíþjóð") hallinneen Ynglingien suvun kuninkaat. Kyseinen runo on säilynyt Snorri Sturlusonin kuningassaagojen kokoelmassa "Heimskringla", osana myyttisistä ja muinaisista Ynglingien kuninkaista kertovaa"Ynglinga sagaa". On katsottu, että "Uplannin kuninkaat" olisi tämän oletettavasti jo alkujaan 800-luvulla laaditun runon laajennettu mukaelma, mutta että Snorrin teos ei olisi tarinan lähde. On myös esitetty, että "Uplannin kuninkaat" perustuisi jollekin kirjalliselle lähteelle, jota "Hauksbókia" varten olisi huomattavasti lyhennelty. "Uplannin kuninkaat" on ilmestynyt suomeksi muinaissaagojen kokoelmassa "Egill Yksikätinen" (Helsinki: Finn Lectura, 2013).


title: Uplannin kuninkaat

text: "Uplannin kuninkaat" aloittaa sukupuun kuvaamisen Sveanmaan (isl. "Svíaríki") kuninkaaksi kutsutun Ingjaldr Julman (isl. "illráði") pojasta Óláfr Puunveistäjästä. Tämä eli "Uplannin kuninkaiden" mukaan Länsi-Göötanmaalla, mutta joutui pakenemaan Ívarr Laajamielistä (isl. "víðfaðmi") ja asutti siksi muiden lainsuojattomien kanssa alueen, jota kutsui Värmlanniksi (isl. "Vermaland"). Óláfrin kerrotaan hallinneen Värmlantia kuninkaana pitkään ikään asti. Óláfrilla ja hänen vaimollaan Sölvalla oli tarinan mukaan kaksi poikaa: Ingjaldr, joka hallitsi isänsä jälkeen, ja Hálfdan Valkojalka (isl. "Hvítbein"). Jälkimmäisen kerrotaan tarinassa hallinneen myöhemmin Raumaríkiä (vrt. Akershusin lääni ja Romerike) ja Heiðmörkiä (vrt. Hedmarkin lääni).


title: Uplannin kuninkaat

text: Seuraavaksi kerrotaan Hálfdan Valkojalan perillisistä. Tämän poika Guðröðr hallitsi Heiðmörkissä. Guðröðrin pojanpojanpoika Óláfr Valkoinen (isl. "hvíti") otti tarinan mukaan vaimokseen Unnr Syvämielen (isl. "in djúpúðga"), Ketill Lattanenän (isl. "flatnef") tyttären . Toisen Hálfdan Valkojalan pojan, Eysteinnin, kerrotaan hallinneen Raumaríkiä, minkä jälkeen listataan Eysteinnin jälkeläisiä. Näiden "Uplannin kuninkaat" kertoo hallinneen eri puolilla Norjaa. Eysteinnin pojanpojan Guðröðrin kerrotaan olleen sekä Hálfdan Mustan (isl. "svarti") että Óláfr Keihästilanhaltian (isl. "Geirstaðaálfr") isä. Sukupuun listaaminen päättyy viimeksi mainitun poikaan Rögnvaldr Vuorenkorkuiseen.


title: Uplannin kuninkaat

text: Islannin asuttamisesta kertovassa teoksesessa "Landnámabók" sekä Islannin ensimmäisessä historiassa, "Islantilaisten kirjassa" (isl. "Íslendingabók"), jonka Ari Viisas (isl. "inn fróði", Þorgilsson) kirjoitti 1100-luvun alkupuolella, Unnr (joissain lähteissä: Auðr) Syvämieli mainitaan yhtenä saaren varhaisimmista asuttajista. "Uplannin kuninkaiden" ainoan lähteen, "Hauksbók"-käsikirjoituksen, omisti ja myös osittain kirjoitti Haukr Erlendsson -niminen islantilainen laintuntija, joka toimi myös Norjassa laamannina. Vuonna 1334 kuollut Haukr oli alenevassa polvessa sukua tekstissä mainitulle Unnr Syvämielelle. Syy siihen, miksi Haukr lisäsi Ynglingien kuningassukuun liittyvän tarinan käsikirjoitukseensa, olikin todennäköisesti henkilökohtainen. Haukrin näkökulmasta "Uplannin kuninkaat" oli historiallisen teksti, joka kuvasi hänen sukunsa esihistoriaa. Lisätessään "Upplannin kuninkaat" käsikirjoitukseensa Haukr saattoi osoittaa, että hänen esi-isillään oli kuninkaalliset, pakanajumaliin ulottuvat sukujuuret ja että hän oli kaukaista sukua myös Norjan kuninkaille. "Uplannin kuninkaiden" mukaan Óláfr Puunveistäjän sukujuuret ulottuivat äidin puolelta Gautrekr Anteliaaseen (isl. "inn mildi"), jonka isän Gautin mainitaan muinaissaagassa "Bósin saaga" (isl. "Bósa saga ok Herrauðs") olevan pakanajumala Óðinnin poika. Óláfr Haraldsson eli Pyhä Olavi taas mainitaan joissain saagalähteissä Rögnvaldr Vuorenkorkuisen sedän Hálfdan Mustan jälkeläiseksi. "Flateyjarbókina" tunnetussa kuningassaagojen kokoelmassa olevan "Pyhän Olavin saagan" (isl. "Óláfs saga helga") mukaan taas Haukrin esi-isän Óláfr Keihästilanhaltian katsottiin syntyneen uudelleen Pyhänä Olavina.


title: Aermacchi MB-326

text: Aermacchi MB-326 ("Impala") on Italiassa kehitetty Alenia Aermacchin valmistama suihkuharjoituskone. Sitä on voitu käyttää myös kevyenä hävittäjäkoneena. Suihkukäyttöisen, taitolentokelpoisen koulukoneen kehitystyö alkoi vuonna 1953. Moottori on Rolls-Royce Viper. Kone lensi ensilentonsa 1957, mutta otettiin käyttöön 1960-luvun alussa. Tuotanto alkoi 1961 ja ensiesittely koitti 1962. Tyyppiä myytiin laajalti, eli yli 10:een maahan, jopa Australiaan asti. Commonwealth-lentokoneyhtiö (CAC) valmisti tätä tyyppiä lisenssillä. Nimeksi muodostui siten "Commonwealth CA-30".


title: Aermacchi MB-326

text: Tuotanto päättyi vuonna 1975, jolloin enemmän kuin 800 koneyksilöä oli valmistettu. Muita käyttäjämaita ovat olleet Brasilia, Ghana sekä Etelä-Afrikan tasavalta. Näistä Argentiina käytti tätä tyyppiä sotatoimissa, nimittäin Falklandin sodassa. Ainakin Etelä-Afrikka sekä Australia ovat käyttäneet MB-326-tyyppiä omissa taitolentoryhmissään.


title: Aermacchi MB-326

text: Aseistus saattoi käsittää 2x 12,7 mm konekiväärejä. Siipiripustuksiin voitiin liittää pudotettavaa aseistusta 900 kg:n verran. Ne saattoivat käsittää pommeja tai raketteja, taikka tykkipodeja. Ohjusaseistusta ei konetyyppi normaalisti käyttänyt. Maksimi lentonopeus on 808 km/h ja enin sallittu nopeus syöksyssä Mach 0.8. Käytännöllinen lakikorkeus on 12 500 metriä.


title: Aermacchi MB-326

text: Konetyyppi saavutti useita ilmailun ennätyksiä omassa kategoriassaan. Niistä ehkä merkittävin oli vuonna 1966 saavutettu 17 315 metrin lentokorkeus. Aermacchi MB-326:n seuraaja on MB-339. Tuo konetyyppi on käytössä yhä vielä edelleen (2018).


title: Avrei voluto

text: Avrei voluto on Anna Oxan ja Fausto Lealin esittämä kappale, joka edusti Italiaa vuoden 1989 Eurovision laulukilpailussa Sveitsin Lausannessa.


title: Avrei voluto

text: Kappale sijoittui Euroviisuissa yhdeksänneksi 56 pisteellä.


title: Myyntikonfiguraattori

text: Myyntikonfiguraattori-ohjelmistot (Engl. CPQ) ovat liiketoimintajärjestelmiä, jotka avustavat myyjiä monimutkaisten konfiguroitavien, massaräätälöitävien ja asiakasvarioituvien, eli asiakaskohtaisesti muunneltavien tuotteiden määrittelyssä ja tarjouksen tekemisessä. CPQ-järjestelmä (Configure-Price-Quote) automatisoi tarjousprosessia ja mahdollistaa yhdenmukaisen tarjousdokumentaation hyödyntämällä tuote- ja asiakasdataa yrityksen muista, esim. ERP-, CRM- ja PLM-järjestelmistä.


title: Myyntikonfiguraattori

text: Tarjousprosessin ja rutiininomaisten tehtävien automatisointi vähentää merkittävästi massaräätälöitävien tuotteiden ja palveluiden määrittelyyn kuluvaa aikaa. Tarjousprosessin nopeutuessa myyjä ehtii tekemään tarjouksia ja kasvattamaan myyntiä lisääntyneiden kauppojen myötä. CPQ yhdenmukaistaa myyntiorganisaation toimintatavat, hinnat ja dokumentaation sekä vähentää, jopa eliminoi täysin tarjouksiin päätyviä inhimillisiä virheitä sekä niistä seuraavia korjaustoimenpiteitä. Tämä parantaa koko liiketoiminnan tehokkuutta.


title: Myyntikonfiguraattori

text: CPQ-markkinajohtajia ovat Salesforce, Apttus ja Oracle. Valmistavan teollisuuden ja vaativien tuotteiden konfiguroinnissa ruotsalaista Tacton Systemsiä pidetään alan teknologiajohtajana.


title: Per Lucia

text: Per Lucia on Riccardo Foglin esittämä kappale, joka edusti Italiaa vuoden 1983 Eurovision laulukilpailussa Saksan Münchenissä.


title: Per Lucia

text: Kappale sijoittui Euroviisuissa yhdenneksitoista 41 pisteellä.


title: Tekniikan museon julkaisuja

text: Tekniikan museon julkaisuja on Tekniikan museon julkaisusarja, jonka ensimmäinen osa ilmestyi 1986.


title: Tekniikan museon julkaisuja

text: Tekniikan museon julkaisuja. Helsinki: Tekniikan museo, 1986–.


title: Prequelle

text: Prequelle on ruotsalaisen heavy metal -yhtye Ghostin neljäs studioalbumi, joka julkaistiin 1. kesäkuuta 2018. Albumi äänitettiin vuonna 2017 Tukholman Artery Studios -äänitysstudiolla tuottaja Tom Dalgetyn johdolla, ja sen miksasi Andy Wallace tammikuussa 2018 Westlake Studiosissa, West Hollywoodissa. Albumi debytoi Suomessa virallisen albumilistan ensimmäisellä sijalla, ja se nousi niin ikään piikkipaikalle myös Ruotsissa ja Norjassa. Yhdysvalloissa albumi nousi Billboard 200 -listan kolmannelle sijalle, joka on yhtyeen historian korkein.


title: Prequelle

text: Albumilla yhdistyvät raskas rock ja tarttuvat pop-melodiat. Suuri osa albumin kappaleista kerto pimeistä ajoista ja mustasta surmasta.


title: Magic Oh Magic

text: Magic Oh Magic on Al Banon ja Romina Powerin esittämä kappale, joka edusti Italiaa vuoden 1985 Eurovision laulukilpailussa Ruotsin Göteborgissa.


title: Magic Oh Magic

text: Kappale sijoittui Euroviisuissa seitsemänneksi 78 pisteellä.


title: I treni di Tozeur

text: I treni di Tozeur on Alicen ja Franco Battiaton esittämä kappale, joka edusti Italiaa vuoden 1984 Eurovision laulukilpailussa Luxemburgissa.


title: I treni di Tozeur

text: Kappale sijoittui Euroviisuissa viidenneksi 70 pisteellä.


title: Non so che darei

text: Non so che darei on Alan Sorrentin esittämä kappale, joka edusti Italiaa vuoden 1980 Eurovision laulukilpailussa Alankomaiden Haagissa.


title: Non so che darei

text: Kappale sijoittui Euroviisuissa kuudenneksi 87 pisteellä.


title: Era (kappale)

text: Era on Wess Johnsonin ja Dori Ghezzin esittämä kappale, joka edusti Italiaa vuoden 1975 Eurovision laulukilpailussa Ruotsin Tukholmassa.


title: Era (kappale)

text: Kappale sijoittui Euroviisuissa kolmanneksi 115 pisteellä.


title: Paula Wagner

text:
Paula Wagner (syntyjään 'Paula Sue Kauffman' 12. joulukuuta, 1946) on yhdysvaltalainen elokuvatuottaja ja elokuvajohtaja.
Hän kuuluu Amerikan kansallisen elokuvatuottajien killan johtokuntaan.


title: Paula Wagner

text: Pn tuottanut mm. Tom Cruisen tähdittämiä Vaarallinen tehtävä-elokuvia.


title: Niittynurmikkaryhmä

text: Niittynurmikkaryhmä ("Poa pratensis" -Ryhmä) on nurmikkalajien erottelutavasta riippuen joko niittynurmikan ja sen lähisukuisten nurmikkalajien tai niittynurmikan eri alalajien muodostama lajiryhmä, joka on seurausta niittynurmikan apomiktisesta lisääntymisestä.


title: Niittynurmikkaryhmä

text: Hoikkanurmikka ("Poa angustifolia", syn. "Poa pratensis" ssp. "angustifolia") eroaa niittynurmikasta lyhyiden rönsyjensä ja yhteenkasvaneen röyhynsä sekä usein tiiviisti mätästävän kasvutapansa perusteella. Luminurmikka eli lapinnurmikka ("Poa arctica", syn. "Poa rigens") eroaa niittynurmikasta puolestaan pienemmän kokonsa, tyvellä olevien karvojensa sekä ulkohelpeidensä ulkonäön perusteella. Matalanurmikka ("Poa humilis", syn. "Poa subcaerulea", "Poa pratensis" ssp. "subcaerulea") muistuttaa pikkunurmikkaa, mutta eroaa siitä pidempien rönsyjensä sekä monihaaraisen ja hopeankiiltoisen röyhynsä perusteella. Pikkunurmikka ("Poa irrigata", syn. "Poa pratensis" ssp. "irrigata") eroaa niittynurmikasta pienemmän kokonsa sekä lyhyiden ja leveämpien lehtiensä perusteella. Pohjannurmikka ("Poa alpigena", syn. "Poa pratensis" ssp. "alpigena") taas eroaa niittynurmikasta yksittäin kasvavien varsiensa, lyhyiden ja kaarelle taipuneiden rönsyjensä sekä kolmisuonisten ulkohelpeidensä perusteella.


title: Mint Condition

text: Mint Condition on 1980-luvulla perustettu yhdysvaltalainen R&B-yhtye Minneapolisista, Minnesotasta. Yhtyeen alkuperäiset jäsenet olivat Stokley Williams (laulu, rummut, lyömäsoittimet), Homer O’Dell (kitara), Larry Waddell (koskettimet, piano), Roger Lynch (Roger Troutmanin poika), Ray Coleman ja Kenny Young. Lynch, Coleman ja Young jättivät yhtyeen, jolloin heidät korvasivat koulukaverit Keri Lewis (koskettimet, syntetisaattori), Jeffrey Allen (saksofoni, koskettimet) ja Ricky Kinchen (bassokitara). Yhtye julkaisi esikoisalbuminsa "Meant to Be Mint" vuonna 1991.


title: Super Biton de Ségou

text: Super Biton de Ségou on malilainen musiikkiyhtye, jonka kulta-aika oli 1970- ja 1980-luvuilla. Modernia bambaramusiikkia esittävän kokoonpanon kotipaikka on Ségoun kaupunki.


title: Super Biton de Ségou

text: Yhtye perustettiin nimellä "Orchestre Régional de Ségou" vuonna 1960. Sen edeltäjiä olivat trumpetisti Amadou Bân johtamat siirtomaa-ajan orkesterit Alliance Jazz, Ségou Jazz ja Renaissance Jazz, joiden musiikki oli saanut vaikutteita kongolaisesta rumbasta ja amerikkalaisesta jazzista. Nimitys "Super Biton" viittaa Segun bambaravaltion hallitsijaan Biton Mamari Kulibaliin.


title: Super Biton de Ségou

text: Super Biton voitti Malin taide- ja kulttuuribiennaalen ensimmäisen kerran vuonna 1970. Vuonna 1972 yhtyeeseen liittyi kitaristi Mama Sissoko, josta pian tuli sen tärkein solisti. Laulajina toimivat muun muassa Mamadou Percé Doumbia, Toussaint Siané ja Papa Gaoussou Diarra. Yhtyeen kolmannen tukijalan muodosti Amadou Bân johtama torvisektio, jossa soittivat muun muassa saksofonistit Brema Diabaté, Amadou Tall ja Sadio Traoré.


title: Super Biton de Ségou

text: Rytmikästä ja energistä bambaramusiikkia esittävä yhtye voitti vuosien 1972, 1974 ja 1976 kulttuuribiennaalet ja teki vuonna 1977 kaksi albumia, jotka äänitettiin Malin radion studiossa Boubacar Traorén johdolla. Vuonna 1977 yhtye edusti Malia Les Ambassadeursin kanssa Afrikan taide- ja kulttuurifestivaalilla Lagosissa. Super Bitonia pidettiin maan parhaana ”kansallisorkesterina”, mutta se ei onnistunut saamaan laajempaa yleisöä ulkomailla.


title: Super Biton de Ségou

text: Super Bitonin johtaja Amadou Bâ jätti yhtyeen vuonna 1987, minkä jälkeen se käytännössä hajosi. Super Biton koottiin uudelleen vuonna 2008, minkä jälkeen se on esiintynyt vuosittain Ségoun Festival sur le Niger -tapahtumassa.


title: Filippo Tortu

text: Filippo Tortu (s. 15. kesäkuuta 1998) on italialainen pikajuoksija. Hän edustaa Gruppi Sportivi Fiamme Giallea.


title: Filippo Tortu

text: Tortu juoksi Amsterdamin EM-kilpailuissa 2016 ankkurina Italian 4 × 100 metrin viestijoukkueessa viidenneksi. 100 metrillä hän pääsi välieriin. Lontoon MM-kilpailuissa 2017 hän pääsi 200 metrillä välieriin.


title: Filippo Tortu

text: Vuoden 2016 alle 20-vuotiaiden maailmanmestaruuskisoissa Bydgoszczissa Tortu oli 100 metrillä hopealla ajalla 10,24 s ja pikaviestissä seitsemäs. Alle 20-vuotiaiden EM-kilpailuissa Grossetossa 2017 Tortu voitti 100 metriä kultaa ajalla 10,73 s ja oli pikaviestissä hopealla.


title: Filippo Tortu

text: Italian mestaruuden Tortu on voittanut 100 metrillä vuonna 2016 ajalla 10,32 s.


title: Filippo Tortu

text: Tortu juoksi 100 metrillä Italian ennätyksen 9,99 s Madridissa 22. kesäkuuta 2018. Edellinen ennätys oli Pietro Mennean vuonna 1979 juoksema 10,01 s.


title: Klaukkalan rata

text: Klaukkalan rata on suunnitteilla oleva rautatieyhteys, joka haarautuisi Kehäradasta Petaksen aseman pohjoispuolella ja johtaisi Nurmijärven Klaukkalaan.


title: Klaukkalan rata

text: Radasta on vasta alustavia suunnitelmia, eikä jatkosuunnittelusta ole päätöksiä. Vuoden 2018 alussa käynnistettiin selvitys Klaukkalan suunnan joukkoliikenteen järjestelystä muulla kuin ratayhteydellä.


title: LM Tietopalvelut

text: LM Tietopalvelut, vuoteen 2009 asti LehtiMarket, on vuonna 1972 perustettu yritys, joka tarjoaa muun muassa tietokantojen ja julkaisujen välityspalvelua sekä e-kirjapaketteja. Sen asiakkaita ovat yliopistojen ja tutkimuslaitosten kirjastot, yleiset kirjastot sekä kaupungit, kunnat ja yritykset. Useissa kirjastoissa eri puolilla Suomea on käytettävissä ePress-palvelu sanomalehtien digitaalisten näköisversioiden lukemiseen ja tiedonhakuun sekä aikakaus- ja ammattilehtiä sisältävä eMagz.


title: La Chanson des vieux amants

text: La Chanson des vieux amants on belgialaisen laulaja-lauluntekijä Jacques Brelin säveltämä ja sanoittama kappale vuodelta 1967. Brelin tunnetuimpiin kuuluvasta laulusta on tehty suomennoksia ainakin kahdella nimellä: Aale Tynni on suomentanut sen nimellä "Laulu vanhoista rakastavaisista" ja Anna Louhivuori nimellä "Vanhojen rakastavaisten laulu". Jälkimmäisellä nimellä se on merkitty myös Jaana Lapon ja Harri Saksalan nimiin. Saksala on myös levyttänyt laulun 1980, samoin kuin Toni Edelmann vuonna 1984. Levytykset sijoittuvat 1980-luvulle, jolloin Brelin lauluja alettiin esittää monissa suomalaisissa teattereissa Eric Blaun ja Mort Shumanin revyynä "Laulusi elää, Brel" (alun perin "Jacques Brel is Alive and Well and Living in Paris", 1968).


title: La Chanson des vieux amants

text: Ranskaksi laulun ovat Brelin lisäksi levyttäneet muun muassa Juliette Gréco (1971), Isabelle Aubret (1975) ja Sylvie Vartan (1995).


title: Jari Mäki

text: Jari Mäki (s. 11. lokakuuta 1958) on ilmajokelainen monialayrittäjä ja poliitikko. Parhaiten Mäki tunnetaan omaa nimeään kantavasta osakeyhtiöstä, joka tuo Suomeen yhdysvaltalaisia tuotteita. Ilmajoen Koskenkorvalla sijaitsevan yrityksen päätoimiala on amerikkalaisten autojen varusteiden ja varaosien maahantuonti ja myynti sekä huoltokorjaamotoiminta. Myymälän valikoimiin kuuluu myös vaatteita kuten Stetson-hattuja, kantripaitoja ja vyönsolkia sekä elintarvikkeita kuten vaahterasiirappia ja Kool-Aid-juomajauhetta.


title: Jari Mäki

text: Koskenkorva West -niminen toimipaikka kolmostien varressa muistuttaa amerikkalaista ranchiä rekvisiittoineen. Vuonna 2006 se pääsi mukaan Autoliiton julkaisemaan kirjaan "123 erikoista matkakohdetta Suomessa". Myymälän, korjaamon ja varaston yhteispinta-ala on yli 2 000 neliömetriä. Mäki esiintyy mielellään yhdysvaltalaisen seriffin asussa, ja hänellä on Indianasta tuotu vanha poliisiauto. Hän omistaa myös Kekkosen, Koiviston ja Ahtisaaren käyttämän Cadillacin.


title: Jari Mäki

text: Jari Mäki perusti yrityksensä vuonna 1989. Sen toinen omistaja, Mäen vaimo Katariina Tallgren-Mäki kuoli vuonna 2016. Heidän lapsensa ovat myös mukana yrityksen toiminnassa. Jari Mäki on palkittu vuonna 2007 Etelä-Pohjanmaan Vuoden Yrittäjä -palkinnolla sekä Ilmajoen kunnan Vuoden yrittäjänä vuonna 2009.


title: Jari Mäki

text:
Mäki tunnetaan kuihtuvan Koskenkorvan kylän elävöittäjänä. Amerikka-aiheisen yrityksensä lisäksi Mäki omistaa muun muassa Koskenkorvan Shell-huoltoaseman, grillin, liikerakennuksen sekä entisen pankkitalon. Mäki on omilla rahoillaan varmistanut, että kylässä pysyy pankkiautomaatti.
Jari Mäki toimi Ilmajoen kunnanvaltuustossa vuosina 2004–2012 Kokoomuksen valtuustoryhmässä. Mäki oli ehdolla myös eduskuntavaaleissa 2015, muttei 711 äänellään tullut valituksi.


title: Jari Mäki

text: Mäki on innokas Donald Trumpin kannattaja.


title: James Rivière

text: James Rivière (7. joulukuuta 1949, Italia) oli italialainen arkkitehti ja muotoilija. Hän oli yksi 1900-luvun merkittävimmistä italialaisista alallaan korujen suunnitteluun.


title: James Rivière

text:
Vuonna 1973 James Riviere tuli välittömästi kansainvälisesti tunnustettuaan Milanon opintojensa jälkeen Tiffany & Co. New Yorkissa vain 25 vuoden ajan luomaan linjan design-avainrenkaita. 26-vuotiaana Gdańskin taidemuseo kutsuu häntä opettamaan opettajana veistos- ja korusuunnittelussa.
Nykyään sitä pidetään yhtenä suunnittelun korujen historian merkittävimmistä osista.James Rivière luomukset ovat veistos, maalaus, teollisuustuotanto, huonekalut, tila, arkkitehtuuri mutta c "on koruja tärkein taiteellisen ilmaisun muoto. Milan Triennale hän voitti koruosaluettelon vuosina 1972 ja 1973. Jalokivistä:


title: Amy Shark

text: Amy Shark (oik. Amy Billings; s. 1986 Gold Coast) on australialainen laulaja ja lauluntekijä.


title: Amy Shark

text: Shark oli tehnyt musiikkia useamman vuoden, kun hän osallistui Queensland Music Awardseihin voittaen popluokan. Sen jälkeen hän aloitti kiertämään Australiaa ja saavutti taideavustuksen, jonka myötä hän pystyi työstämään tuottaja M-Phazesin kanssa kappaleen "Adore". Single sai hyvän vastaanoton radiossa julkaisuaikanaan vuonna 2016 ja se oli Australian kolmanneksi suosituin kappale alkuvuodesta 2017. Shark teki levytyssopimuksen Sony Australian Wonderlick-levymerkin kanssa, ja hänen esikois-EP:nsä "Night Thinker" sijoittui Australian albumilistan toiselle sijalle muutamaa kuukautta myöhemmin. Albumi saavutti kuusi Aria Award -ehdokkuutta ja voitti niistä kaksi; paras pop -julkaisu ja läpimurtoartisti.


title: JOT Automation

text: JOT Automation Oy on suomalainen tuotantoautomaatioyhtiö, jonka omisti vuoteen 2018 liikemies Veikko Lesosen omistama sijoitusyhtiö Head Invest Oy.


title: JOT Automation

text: Kesäkuussa 2018 ilmoitettiin, että kiinalainen Suzhou Victory Precision Manufacture ostaa JOT Automationin.